הוועדה המיוחדת לפניות הציבור, כנסת 25, פרוטוקול מספר 14, 2023-03-15 00:00

יצחק פינדרוס: אני רוצה לפתוח את הישיבה של הוועדה המיוחדת לפניות הציבור

יצחק פינדרוס:  נושא הישיבה שלנו היום זה הרפורמה להתפתחות הילד, זמני המתנה ויעדי התוכנית

יצחק פינדרוס:  רוצה ללמוד אם יש תוכנית ואם יש זמני המתנה ואם יש יעדים ואם יש קשר בין רצף שלושת המילים האלה

יצחק פינדרוס:  אז אנחנו נתחיל הבוקר עם פניות שקיבלנו

יצחק פינדרוס:  מטבע הדברים הועדה לפניות הציבור מתחילה עם הפונים

יצחק פינדרוס:  נתחיל עם רינת יוסף ברוכיאן

יצחק פינדרוס:  שלום

רינת יוסף ברוכיאן: שלום בוקר טוב

רינת יוסף ברוכיאן:  נעים מאוד אני רינת אני אמא לשני ילדים על הרצף האוטיסטי

רינת יוסף ברוכיאן:  הבכור שלי אובחן לפני ארבע שנים

רינת יוסף ברוכיאן:  נאלצתי לשלם את כל הטיפולים בעצמי, טיפולים פרטיים, אני ובעלי כמובן, בשוק הפרטי שילמנו כ-12 אלף שקלים

רינת יוסף ברוכיאן:       לאחר שילדתי את הבן השני שלי רועי, שהיום הוא בן שלוש, התחלנו להבחין באותם תסמינים של אוטיזם כמו הילד הבכור

רינת יוסף ברוכיאן:  ולאחר מכן פנינו לקופה בבקשה לאבחונים

רינת יוסף ברוכיאן:  כשפנינו לקופה לאבחונים, בוא נגיד במילים עדינות שלא קיבלנו את זה בזמן, קיבלנו את זה כעבור חצי שנה אם לא יותר, וגם אחרי שקיבלנו אבחון בהתפתחות הילד נאמר שאנחנו צריכים בעצם לקבל חוות דעת של פסיכולוגית

רינת יוסף ברוכיאן:  ההמתנה לפסיכולוגית היא כתשעה חודשים, תשובה מהקופה, אחרי שאני ובעלי הרמנו טלפונים שוב פעם בקופת חולים אומרים - - -     

משה ברוכיאן: חשוב גם להגיד, שהם בעצם אומרים עוד כמה חודשים נקבע לכם תור שיהיה לעוד תשעה חודשים, זאת אומרת שהזמן הממוצע שמחכים לפסיכולוג הוא בעצם מעל שנה

רינת יוסף ברוכיאן: שזה היה מאוד מביך

רינת יוסף ברוכיאן:  לאחר לחצים שאני ובעלי הפעלנו על קופת החולים קיבלנו מענה הזוי של בואו תהיו שותפים לסקר

משה ברוכיאן: למחקר שילוו את הילד שלכם למשך כמה שנים, ותמורת זה באוניברסיטה העברית כל שבוע נצטרך למלא שאלונים

משה ברוכיאן:  מי שיודע את ההתעסקות של הורים לילדים על הרצף זה בעצם התעסקות מאוד מאוד יומיומית: עם החרדות, עם ההתעסקות, עם התיווך, עם הטיפולים

משה ברוכיאן:  לא באמת אפשר לבוא ולהקדיש עוד זמן מעבר לזה לעוד דברים נוספים

רינת יוסף ברוכיאן: בפרט שזה גם מגיע לנו מהקופה

רינת יוסף ברוכיאן:  אנחנו בסך הכול לקוחות שצריכים לקבל את האבחונים בזמן, וכל דקה ודקה שהילד לא מקבל את האבחון שהוא צריך אנחנו בעצם מפסידים את הזמן של ההתפתחות שלו ומי יחזיר לנו את הזמן הזה

רינת יוסף ברוכיאן:  אנחנו כרגע נמצאים במצב שרק לפני שבועיים אחרי לחצים, שוב פעם, שהפעלנו על קופת חולים קיבלנו אבחון עם פסיכולוגית

רינת יוסף ברוכיאן:       להגיד לכם שזהו, הילד מאובחן על האוטיזם - לא

רינת יוסף ברוכיאן:  הילד צריך לקבל אבחון של נוירולוג, שאת התור הזה קבעתי מדצמבר

רינת יוסף ברוכיאן:  התור הזה יהיה ב-10 לאפריל ורק ב-10 לאפריל אני אוכל לקבל את החותמת שהילד שלי עם אוטיזם ולאחר מכן יתחיל מסע אחר, המסע לכיוון הטיפולים שלנו

רינת יוסף ברוכיאן:  הטיפולים הפרא-רפואיים שאנחנו לא מקבלים אותם כי אין מענה

רינת יוסף ברוכיאן:  אין מענה

יצחק פינדרוס: תודה רבה

משה ברוכיאן: אנחנו רוצים רק להגיד משפט אחרון

משה ברוכיאן:  לגבי אם אנחנו רוצים לשים את הנקודות, אחת הנקודות הבעייתיות שקיימות היום בקופות החולים זה שיש באמת מחסור עצום ביכולת לאבחן ילדים

משה ברוכיאן:  מעבר לזה שצריך להגיד שהאבחון זה גם לא סוף פסוק

משה ברוכיאן:  זאת אומרת שאחר כך יש את הועדות של משרד החינוך, ואז הם צריכים לאשר את המסגרת המתאימה לו

משה ברוכיאן:  שדבר משפיע על דבר, הדבר הראשוני מתחיל בעצם באבחון, וזה משפיע על הרבה השלכות: גם על הטיפולים, גם על החזרים, גם על לבנות מסגרת מתאימה לילד, גם על לבנות תוכנית מתאימה

משה ברוכיאן:  וכל הדברים שקשורים אחד לשני הם משפיעים, שבעצם צוואר הבקבוק הראשון זה האבחונים של הקופה

רינת יוסף ברוכיאן: חשוב לי רק לציין משפט אחרון

רינת יוסף ברוכיאן:  אנחנו יזמים בתחום אני ובעלי, יש לנו שחברה נקראת 'פאנפראט'

רינת יוסף ברוכיאן:  ואחד המיזמים באקוסיסטם שלנו, עונה בדיוק על הצורך הזה, אנחנו נשמח להרחיב, לא בפורום הזה כמובן

רינת יוסף ברוכיאן:  נשמח ליצור קשר עם מי שיתמוך

יצחק פינדרוס: תודה רבה

יצחק פינדרוס:  עדי רודריגז ברנע

עדי רודריגז ברנע: שלום, בוקר טוב לכולם

עדי רודריגז ברנע:  אני ממש שמחה שהועדה התכנסה הבוקר לדון בנושא הכול כך חשוב הזה

עדי רודריגז ברנע:  אני חושבת שזאת הועדה, בנושא הזה, שאני משתתפת בה, כבר אולי ועדה מספר 6 בשנים האחרונות

עדי רודריגז ברנע:  אני אמא לשני ילדים עם אוטיזם קודם כל

עדי רודריגז ברנע:  הגדול בן 15 הקטנה בת 9, שניהם על הרצף

עדי רודריגז ברנע:  אני גרה באזור הדרום ליד באר שבע ואני רוצה פה במקום לדבר ולקטר, אני רוצה להניע לפעולה

עדי רודריגז ברנע:       אנחנו חיים במציאות כאן בבאר שבע של 26 גני תקשורת שמתוכם רק ב-10 גנים יש שירות של טב"מ, טיפול בריאותי מקדם, של משרד הבריאות זה אומר ש-62 אחוזים מהילדים לא מקבלים בכלל טב"מ וגם הטב"מ שהם מקבלים, אני חייבת לומר, הוא מאוד מאוד חלקי

עדי רודריגז ברנע:  לא מקבלים את מלוא שעות כמו שהם אמורים לקבל בגלל המחסור האדיר באנשי המקצוע

עדי רודריגז ברנע:  הרפורמה בהתפתחות הילד שהיא הנושא פה היום, בעצם הייתה אמורה לשפר את זה אבל הרעיון שעומד בבסיסה הוא שגוי

עדי רודריגז ברנע:  בגלל שמה שקרה בפועל הוא שבמקום שמטפלים ילכו לעבוד בקופות, לפי התאוריה של הרפורמה - יבואו אליהם פחות הורים - מה שקרה זה שפשוט הרבה פחות יכלו לקבל טיפול מאז שהרפורמה יצאה לדרך

יצחק פינדרוס: למה?     

עדי רודריגז ברנע: להרבה משפחות אין את האמצעים האלה

עדי רודריגז ברנע:  אין את האמצעים לשלם 400 ש"ח לטיפול, 450, אפילו, ויותר, כדי לקבל טיפול

עדי רודריגז ברנע:  ורוב המשפחות נתלות ותלויות בהחזרים הפרטיים של קופות החולים וברגע שזה הפסיק המצב רק החמיר

עדי רודריגז ברנע:  דבר נוסף שחשוב לי להגיד, יש פתרונות

עדי רודריגז ברנע:  אנחנו יכולים לעשות פה רפורמה אחרת, אפשר לדבר על רפורמה אחרת, רפורמה של אנשי מקצועות הבריאות, כמו בזמנו ב-2011 הייתה את רפורמת הרופאים, כדי להביא רופאים לדרום

עדי רודריגז ברנע:       אני חושבת שהמצב בפריפריה הדרומית לפי נתונים שפרסמו מספר גופים, ביניהם משרד ראש הממשלה בצוות הבינתחומי שעשה עבודה באמת מרשימה במשך שנתיים ובסוף לא ראיתי שקרה עם זה משהו

עדי רודריגז ברנע:  הנתונים מדברים בעד עצמם

עדי רודריגז ברנע:  המצב כאן בדרום חמור מאוד

עדי רודריגז ברנע:  יש כאן משפחות שהאבחונים שלהם מתעכבים במשך יותר משנה

עדי רודריגז ברנע:  הילדים האלה לא יכולים לקבל את הסיוע מביטוח לאומי בגלל זה, לא יכול להתחיל טיפולים בגלל זה, ויש כאן פשוט דור שלם של ילדים שנפגע

עדי רודריגז ברנע:  ויש פתרונות, אני אשלח לו לוועדה במייל מסמך עם פתרונות לטווח ארוך ולטווח קצר

עדי רודריגז ברנע:       ואני חייבת להדגיש, לפני שאני מסיימת, פתיחת מחלקות במוסדות אקדמיים כדי שאפשר יהיה להכשיר דור חדש של מרפאים בעיסוק, קלינאי תקשורת

עדי רודריגז ברנע:  לא יתכן שבאוניברסיטת בן-גוריון בנגב שהגישה כבר לפני חודשים רבים את התוכנית למל"ג לפתיחת מחלקה לריפוי בעיסוק עדיין ממתינים לאישור ממל"ג

עדי רודריגז ברנע:  לא ייתכן שמכללת 'אחווה' שמעוניינת לפתוח גם כן מחלקה לריפו ועיסוק - עדיין לא קורה

עדי רודריגז ברנע:  וגם מוסדות אחרים פה באזור, מל"ג צריך לאשר במהלך חירום מיוחד ולאשר בהליך מהיר את הפתיחה של המחלקות האלה כדי שעוד אנשים מקצוע יוכלו לזרום

עדי רודריגז ברנע:  בסופו של דבר כל שאר הפתרונות זה פלסטר

עדי רודריגז ברנע:       מה שהכי יעזור כאן זה לפתוח עוד ועוד מחלקות וגם במקומות שכבר יש מחלקות כאלה, שכבר יש חוגים להכשרת אנשי המקצוע

עדי רודריגז ברנע:  אני מבקשת וקוראת מכאן לכל מי שעוסק בזה להכפיל את מספר התקנים אנחנו סובלים ממחסור לאומי ומרגישים את זה הכי הרבה פה בנגב

יצחק פינדרוס: אני אשאל אותך, אני לא יודע אם זה התחום שלך, אבל אם העלית את זה, את יכולה להצביע על הסיבה למה המל"ג מעכבת את האישורים?     

עדי רודריגז ברנע: זה נשגב מבינתי

יצחק פינדרוס: לי יש חשש למה אבל

יצחק פינדרוס:  אולי אחר כך

יצחק פינדרוס:  למה המל"ג מעכב את זה

עדי רודריגז ברנע: יש כאן כל מיני שיקולים פוליטיים צריך לומר, שאין להם מקום במציאות הזאת שנוצרה

עדי רודריגז ברנע:  אנחנו במצב חירום מדובר כאן במציאות שהיא לא פחות ממצב חירום

עדי רודריגז ברנע:  והגיע הזמן להגיד את זה בקול רם ולהכריז על זה ולפעול בהתאם

עדי רודריגז ברנע:  לא יכול להיות שמיליון וחצי תושבים בנגב מוזנחים בצורה כזו

עדי רודריגז ברנע:  וכל כך הרבה הורים לא מקבלים את המענה שהם זכאים לו לא בחסד, בזכות

עדי רודריגז ברנע:  אנחנו משלמים מיסים בדיוק כמו תושבי תל אביב, בדיוק כמו תושבי ירושלים, וכל במדינת ישראל - - -     

יצחק פינדרוס: אני מציע לך לעקוב את תשמעי עוד מעט בדיון שגם תושבי ירושלים ותל-אביב לא מקבלים את זה לצערי הרב

עדי רודריגז ברנע: אמרתי, המחסור הוא לאומי, מרגישים אותו בכל פינה

עדי רודריגז ברנע:  אבל אני חייבת לומר שהנתונים פה בדרום מדברים בעד עצמם

עדי רודריגז ברנע:  מסגרות גם לא נפתחות בגלל זה אנחנו בבאר שבע לבד, יש 26 גני תקשורת

עדי רודריגז ברנע:  כמה מעונות יום יש לפעוטות - שעכשיו אובחנו אם אובחנו מוקדם - יש רק שלושה

עדי רודריגז ברנע:  שזה לא מסתדר ולא מתיישב עם הנתונים

עדי רודריגז ברנע:  ולמה לא נפתחות מסגרות- בגלל מחסור באנשי מקצוע, בין היתר

יצחק פינדרוס: אני מודה לך מאוד שעלית

יצחק פינדרוס:  אנחנו נתחיל עם אלו"ט

יעל רלוי: אז קודם כל כבוד היו"ר, אני באמת רוצה להודות לך על הועדה הזו

יעל רלוי:  אני יעל לוי, עורכת דין, ראש תחום בריאות וביטוח לאומי באלו"ט באגף לקידום זכויות וקשרי ממשל

יעל רלוי:  אני רוצה להודות לך על כינוס הדיון החשוב הזה, אני חושבת שכמות האנשים שצבאו על פתחי הוועדה כדי להשתתף בדיון מעידה על הדחיפות והנחיצות של הנושא הזה מבחינת הציבור

יעל רלוי:  מערך התפתחות הילד הוא המערך של קופות החולים שאחראי על מתן שירותי אבחון וטיפול רב מקצועי: מקצועות הפסיכולוגיה, ריפוי בעיסוק, קלינאי תקשורת, פיזיותרפיה, ועבודה סוציאלית לילדים עם בעיות התפתחותיות ואחרות החל מהגיל הרך

יעל רלוי:       מדובר על כעשרה אחוזים מאוכלוסיית הילדים בישראל שנזקקת לשירות הזה - אנחנו מדברים על מאות אלפים

יעל רלוי:  מאות אלפים שלכל אחד מהם אחים והורים אז אנחנו מדברים פה על ציבור גדול שנושא עיניו אל השירות הזה ותלוי בו

יעל רלוי:  חשוב להדגיש אבחון והתערבות טיפולית מוקדמת הוכחו כבעלי השפעה ישירה על מידת התלות בזולת ובשירותים בשלבי החיים השונים, ובהתאם רמת ההשקעה הנדרשת לנפש מבחינת אוצר המדינה במבט צופה פני עתיד

יעל רלוי:  אי התערבות במועד יכולה לגרום לנזקים קשים וחלקם בלתי הפיכים על הילד באופן שעלול לגרור את כל בני המשפחה יחד איתו

יעל רלוי:       והשירות הזה כפי שגם עלה פה קודם נמצא בקריסה לא פחות ממפחידה בשנים האחרונות

יעל רלוי:  אני חושבת שאפילו הולכת ומחריפה

יעל רלוי:  עכשיו השירות הזה הוא לא חיוני רק במובן של התערבות טיפולית מוקדמת

יעל רלוי:  חשוב להבין שהאבחנה היא בעצם השער לקבלת שירותים אחרים ולכן השירות הזה הוא הצומת שממנו יוצאות הדרכים לקבלת שירותים נוספים החל מגמלת ילד נכה שאמורה לסייע להורים לשאת בנטל הטיפולי הכבד שעל הכתפיים שלהם ועד לשיבוץ למסגרות לחינוך מיוחד שלא קורות עד שאין אבחנה

יעל רלוי:       וכנ"ל גם לגבי תמיכות לילדים עם צרכים מיוחדים בחינוך הרגיל

יעל רלוי:  וכמובן שהאבחנה היא גם מגדירה את הזכאות לטיפולים את היקף הסל

יעל רלוי:  וזה יכול לסמן את ההבדל בעצם בין ילד שהיה מסוגל לתקשר עם הסביבה שלו בהמשך חייו או לא יהיה מסוגל

יעל רלוי:  בין ילד שיתנייד באופן עצמאי או יהיה תלוי בכיסא גלגלים או הליכון

יעל רלוי:  ואנחנו באלו"ט עוקבים אחרי הגישה והמימוש בקרב ילדים על הרצף אנחנו רואים את פערים מאוד מדאיגים

יעל רלוי:  שמצביעים גם על בעיה של פיתוח שירותים וגם על גישה בתוך השירותים הקיימים

יעל רלוי:  ממוצע טיפולים ב-2021 לילדים על הרצף עמד על 18, זה פחות מהסל שמגיע לילדים בלי שום אבחנה, אולי קצת יותר מעשירית מהסל שמגיע להם על פי חוק

יעל רלוי:       אנחנו רואים שרוב הילדים על הרצף מופנים היום לשירות הפרטי בשיעור של פי שתיים וחצי מיתר האוכלוסיות במערך

יעל רלוי:  זה מעיד גם על בעיית מומחיות בקשר לאבחון וטיפול באוטיזם

יעל רלוי:  הפניה לפרטי כמובן גוררת אפליה אוטומטית בין משפחות שיש להם יכולת כלכלית לבין אלו שאין להם ואנחנו רואים שבאופן כללי בילדים - -      

יצחק פינדרוס: אני אנסה אולי למקד אותך במה שאותנו מעניין כרגע יותר מהכול - הרפורמה, מה עשתה בפועל?     

יעל רלוי: אז הרפורמה בעצם הציעה מבחני תמיכה בגובה של 80 מיליון שקלים בשנה

יעל רלוי:  היעד שאמורים, שהתקציב הזה היה אמור לשרת הוא שבאפריל 2022, 95 אחוזים ממבקשי השירות במערך ימתינו פחות משלושה חודשים לשירות

יעל רלוי:  ההורים שאנחנו בקשר איתם היום מדווחים על לא רק שקופות לא הצליחו להציע תורים בטווח זמן של כמה חודשים אלא שבכלל לא הצליחו להציע תורים בשום טווח זמן

יעל רלוי:       הורים התבקשו להירשם לרשימת המתנה בשביל קביעת תור

יעל רלוי:  זאת אומרת אנחנו לא רק לא יודעים מתי יהיה תור אלא גם לא יודעים מתי יהיה אפשרות לקבוע את התור הזה

יעל רלוי:  אז אם בעבר דיברנו על זמני המתנה של כמה חודשים שנה אולי יותר עכשיו אנחנו מדברים על המתנה שהיא בלי צפי לסיום בהרבה מאוד מקרים ואנחנו מדברים על הורים החל מהפריפריה הצפונית ועד למרכז הארץ

יצחק פינדרוס: את יכולה להצביע איפה הרפורמה נכשלה, הכסף לא יצא, לא הגיע לקופות

יצחק פינדרוס:  את יכולה להצביע לי?     

יעל רלוי: אז זאת שאלה שאני חושבת שגם משרד הבריאות ומשרד האוצר משרד האוצר יצטרכו לענות עליה

יצחק פינדרוס: אני שואל אותך כלקוחות

יצחק פינדרוס:  משרד הבריאות ומשרד האוצר נשמע אותם עוד מעט

יעל רלוי: יש שתי אפשרויות או שהכסף לא מספיק בשביל להשיג את היעד שהוגדר אוקיי

יעל רלוי:  והיעד הזה הוגדר חיוני, דחוף

יצחק פינדרוס: אבל זה לא מסביר למה התור התארך

יצחק פינדרוס:  לא מספיק

יצחק פינדרוס:  לא הצלחתי לעמוד בשלושה חודשים

יצחק פינדרוס:  ירדתי משנה לתשעה חודשים

יצחק פינדרוס:  אני זהיר

יצחק פינדרוס:  יש פה איזשהו כשל שאני מנסה להבין אותו

יעל רלוי: זה קשור גם למבנה של מבחני התמיכה עצמם שבעצם הדרישה היא לא לגידול בהתאם גם לגידול של האוכלוסייה, אלא גידול מספרי ביחס למספר הטיפולים שניתן היום ואנחנו יודעים שהאוכלוסייה גדולה בקצב שהוא שהיא גדול יותר

יעל רלוי:  ואני חושבת שזה יכול להיות אחד ההסברים ויכול להיות שיש גם בעיה של בקרה ומעקב על יישום

יעל רלוי:  אבל זה דורש פה איזשהו בדק בית וחשיבה מחודשת עם הסקת מסקנות מהירה וקביעת השינויים הנדרשים ברפורמה כדי שאנחנו נוכל להתחיל לזוז למקום אחר

יעל רלוי:      ב-2017, כשמבקר המדינה התריע בזעקה גדולה שיש משבר, שיש זמינות תורים רק בטווח של חודשים, שנה ואפילו שנתיים, בישראל היו 15 אלף ילדים על הרצף

יעל רלוי:  היום אנחנו מדברים על 40 אלף ילדים על הרצף

יעל רלוי:  זה יותר מהכפלה בכמות הילדים על הרצף תוך מספר שנים

יעל רלוי:  ואנחנו יודעים שהיום ביחידות להתפתחות הילד יש עשרות אלפים ממתינים לשירות

יעל רלוי:  בשנים בודדות הצטרפו פה עוד עשרות אלפי ילדים על הרצף האוטיסטי ואנחנו מבינים מה המשמעות מבחינת הגודל של התורים שהיא שצפוי להיות תוך זמן קצר וזה איזה שהוא כדור שלג שאם לא יהיה - - -     

יצחק פינדרוס: אני רוצה למקד

יצחק פינדרוס:  אנסה רגע לשאול את משרד הבריאות

יצחק פינדרוס:  מה בראיה שלכם

יצחק פינדרוס:  אני אתן לכולם

יצחק פינדרוס:  משרד הבריאות - אני רוצה להתמקד, להבין

יצחק פינדרוס:  בראייה שלכם

יצחק פינדרוס:  למה הרפורמה לא קיצרה אפילו לא ביום לצורך העניין

דינה צ’רנו: שלום, שמי דינה צ'רנו ממשרד הבריאות

דינה צ’רנו:  לגבי הרפורמה, יש לי מענה מסודר והכל אבל ספציפית לשאלה שלך

דינה צ’רנו:  הרפורמה אנחנו רואים שעשתה משהו קטן

דינה צ’רנו:  היא לא הצליחה

דינה צ’רנו:  אנחנו רואים את זה במסגרת מבחן התמיכה שמלווה את הרפורמה

דינה צ’רנו:  מבחן התמיכה מגדיר שקופות החולים ייתמכו, במידה והם הצליחו להגדיל את כמות הטיפולים הכללית ומתוקצבים על הגידול במסגרת ההסדרים, לא מסגרת ההחזרים

דינה צ’רנו:  הקופות, כל הקופות עומדות בתנאי הסף של מבחן התמיכה

דינה צ’רנו:  כלומר כל הקופות הצליחו להגדיל את כמות הטיפולים טיפולים בסך הכללי

דינה צ’רנו:  וכל הקופות מקבלות תמיכה על הגידול בהסדרים, כלומר הצלחנו ליצור איזושהי הסטה מהטיפולים מהחזרים לטיפולים במסגרת ההחזרים

דינה צ’רנו:  אני חייבת להגיד שההחזרים הם מה שאנחנו קוראים הרע ההכרחי כרגע

דינה צ’רנו:       זה משהו שמאוד מאוד מעיק על משפחות מעוטות יכולת

דינה צ’רנו:  המשפחות שקשה להן לעמוד בהחזרים האלה

דינה צ’רנו:  גם העניין של לשלם עד שהם מקבלים את ההחזר, וגם הפער שנשאר להורים לשלם, זה סכומים שאנחנו מנסים להוריד אותם ואנחנו מאמינים שגם מהבחינה המקצועית וגם מבחינה כלכלית הדבר הנכון זה לתת את הטיפולים במסגרת הציבורית מה שיקל על כל המשפחה

יצחק פינדרוס: הייתי מבקש ממך להצביע איפה לדעתך הכשל ברפורמה

יצחק פינדרוס:  כי היא לא הצליחה

דינה צ’רנו: לצורך כך התכנסה הוועדה שאני מניחה שמשרד רוה"מ גם שריכזו את הוועדה התייחסו לזה

דינה צ’רנו:  מסקנות הצוות אמורות להתפרסם, וברגע שאנחנו נצליח ליישם, כי יש כאן בעיה אקוטית שצריכה להיות מטופלת וצריכה להיות מתוקצבת בתחום הזה

דינה צ’רנו:  יש לנו בעיה - - -     

יצחק פינדרוס: אני שואל שאלה

יצחק פינדרוס:  אני לא איש מקצוע

יצחק פינדרוס:  אני איש פוליטי בסוף

יצחק פינדרוס:  אני שואל אם ה-80 מיליון ש"ח לא הורידו חודש, אז בסדר תקצבו את קופות החולים אני מפרגן להם בכיף

יצחק פינדרוס:  אבל השאלה היא, כל סכום

יצחק פינדרוס:  תמיד רוצים יותר רוצים פחות, אני מנסה להבין איפה הכשל

יצחק פינדרוס:  נשמע שיש פה כשל במהות

יצחק פינדרוס:  כלומר זה לא כשל של סכום

יצחק פינדרוס:  זה כשל במהות של התפיסה

יצחק פינדרוס:  ואני מנסה להבין -אולי אתם יודעים - איפה זה נכשל בתפיסה, כי אם מה שעולה פה מתוך הועדה, אלא אם כן יש משהו שאנחנו עוד לא יודעים, כי ממה שעולה פה ב-25 דקות האחרונות, זה ששמו כסף וזה הרע את המצב זה לא הקל על המצב

יצחק פינדרוס:  לכן אני מנסה להבין איפה הכשל פה

דינה צ’רנו: אז ראשית המצב הוא רע

דינה צ’רנו:  המצב לא הורע יותר

דינה צ’רנו:  זמני המתנה שאנחנו מפרסמים ומפורסמים באתר בהמשך לשאלה של יעל, זמני ההמתנה האחרונים שפורסמו של מאי 2022

יצחק פינדרוס: צומצמה לדעתכם?     

דינה צ’רנו: ממש קצת

דינה צ’רנו:  אבל שוב

דינה צ’רנו:  זה ממוצע

דינה צ’רנו:  מי שנמצא בקצה, מי שעכשיו צריך לחכות עם הילד שלו זה לא עוזר לו שהממוצע כללי ירד, יש כל הזמן ירידה קטנה אבל זה לא מספיק

דינה צ’רנו:  זה עדיין לא הפתרון וזה עדיין לא פתר את המצוקה הכללית

יצחק פינדרוס: בסופו של דבר אני מנסה להבין, את אומרת, לצורך העניין אני אפשט את זה

יצחק פינדרוס:  אתה אומר תקשיב - אנחנו ב-80 מיליון שקל הורדנו את זה משנה ל- 11 חודשים, וצריך עכשיו לראות איך אני מוריד יותר, או שיש פה בעיה בניווט, זאת אומרת - זה לא ירד

יצחק פינדרוס:  אני עכשיו לא נכנס לאיך מדדו, אני לא נכנס לזה כרגע כי זה עוד פעם, כמו שאת אומרת, זה הוועדה רואה

יצחק פינדרוס:  אני רק שואל בראיה כללית

יצחק פינדרוס:  ירד חודש ב-80 מיליון שקל, ואם היינו נותנים 800 אז היו יורדים עשרה חודשים, זה מה שאני רוצה להבין

יצחק פינדרוס:  או שיש פה איזושהי טעות, התחושה היא כרגע שיש פה איזושהי טעות בתפיסה בכלל, והשאלה היא איפה היא

יצחק פינדרוס:  אני מנסה להבין

גאיה עפר: כבוד היו"ר אני גאיה עופר ממשרד האוצר ואני אשמח להתייחס

גאיה עפר:  באמת עבדנו ביחד גם על הרפורמה

גאיה עפר:  אין פה טעות בניווט אלא יש פה שני מרכיבים שלא טופלו במידת הרצינות ובמידה העומק הראויה

גאיה עפר:  כיוון אחד וזה הוזכר פה, זה באמת המחסור בכוח אדם

גאיה עפר:       ברגע שבזמן האפס וכשעשו את הרפורמה הניחו שברגע שיבטלו או יפחיתו את ההחזרים כל כוח אדם שהיום בעצם עובד בפרטי במקצועות האלה, ירצה לחזור ולעבוד בציבורי

גאיה עפר:  ומה שקרה זה שמתברר שבנוסף לזה שיש באמת שוק פרטי מאוד ענף בסוגיה הזאת, יש גם מחסור אובייקטיבי בכוח אדם בסך הכל המטפלים המוכשרים בארץ

יצחק פינדרוס: קיבלתי מיילים שיש הפוך, שיש עודף כוח אדם

יצחק פינדרוס:  קיבלתי מיילים מכל מיני ארגונים בשנה וחצי האחרונה

קריאה: יש בעיה עם המדידה

דינה צ'רנו: עשו עבודה מאוד מאוד מקצועית על העניין הזה

יצחק פינדרוס: שיש עודף

דינה צ’רנו: לא

דינה צ’רנו:  ממש לא

גאיה עפר: שיש מחסור

גאיה עפר:  אני גם רואה הצעות חוק כדי להגדיל את כוח האדם בתחומים האלה

גאיה עפר:       זו נקודה אחת והדבר הזה ברגע שיש מחסור בכוח אדם זה פשוט גורם לעלייה במחירים כלומר כל סכום כסף שבזמן 2020 באמת היה אמור להספיק כדי להגדיל ולהכיל את כל הטיפולים שהתבצעו באותה עת מחוץ למערכת הציבורית

יצחק פינדרוס: אז יכול להיות שיש למישהו אינטרס שלא יהיה עוד כוח אדם? יכול להיות?      

גאיה עפר: אז בצורה ממשלתית אנחנו עובדים על זה אבל המחירים, אני חושבת שההורים יוכלו לדעת ולספר את זה יותר טוב, אבל מה שבחוץ, בפרטי עלה אז אולי טיפול של 300 שקלים היום יכול להגיע ל-400, 450 וברגע שזה המצב לקופות החולים הרבה יותר קשה לגייס חזרה את אותם מטפלים, וזה מביא אותי לנקודה השנייה שאני חושבת שלא טופלה בצורה מספקת, וזה שההחזרים דה-פקטו לא באמת פחתו

גאיה עפר:  כלומר יש פחות החזרים חדשים שניתנים למאובחנים חדשים, אבל בכמות הכוללת עדיין קופות החולים ממשיכות לתת היקף מאוד רחב של החזרים

גאיה עפר:  זה גם הסימפטום של הבעיה אבל זו גם הבעיה עצמה

גאיה עפר:  כלומר זה מממשיך לתדלק את זה שהמחירים בחוץ עולים ועולים ויותר קשה לגייס בחזרה למערכת הציבורית

יצחק פינדרוס: אני מדבר כלקוח

יצחק פינדרוס:  יש שניים שלושה הורים של ילדים

יצחק פינדרוס:  את אומרת להם ככה

יצחק פינדרוס:  תקשיבי, בקופ"ח אין לי כרגע כי אין לי עובדים בקופ"ח

יצחק פינדרוס:  אבל פרטי אל תלכי כי אני רוצה לעצור את ההסדרים

יצחק פינדרוס:  מה בעצם את אומרת להם? חכו עד שהממשלה תתכנס בעוד שנתיים?     

גאיה עפר: לכן המהלך מלכתחילה היה מהלך משולב

גאיה עפר:  גם מבחן תמיכה נרחב וגם ניסיון להמעיט בהחזרים, ניסיון שצלח יותר או פחות עכשיו - -      

יצחק פינדרוס: אבל לא, את אומרת שהדבר הזה שאת ממעיטה בהחזרים זה אולי הכשל

יצחק פינדרוס:  אני שומע שפה הכשל

יצחק פינדרוס:  בסוף יש לך עשרה הורים

יצחק פינדרוס:  אתה אומר לעשרה הורים האלה אתמול, לפני שנתיים, העשרה הורים האלה הלכו לפרטי

יצחק פינדרוס:  וקיבלו החזרים

יצחק פינדרוס:  שמונה מתוכם, שניים היו תקועים, שמונה הלכו לפרטי

יצחק פינדרוס:  עכשיו את אומרת לקופה תמעיטי, הקופה לא מצליחה לגייס מספיק אנשים, ואז מתוך השמונה הורים האלה חמישה תקועים באיזשהו מקום

גאיה עפר: העובדה היא שהקופה מייצרת יותר ויותר טיפולים

גאיה עפר:  הכמות שהקופה מייצרת היא לא פחתה בכמות ההחזרים, היא כן מייצרת יותר טיפולים

גאיה עפר:  ואנחנו רואים את הזמנים מתקצרים וכמו שאמרה פה דינה, לא במהירות שהיינו רוצים

גאיה עפר:  אני חושבת שהאבן החסרה שאז לא טופלה כמו שצריך וכן אמורה לתת מענה לזה היא הסיפור של כוח אדם בעצם לשבור את המעגל של ביצה ותרנגולת

יצחק פינדרוס: בסדר גמור

יצחק פינדרוס:  אני ארצה לשמוע על הנושא של כוח אדם

יצחק פינדרוס:  מישהו יכול להסביר למה המל"ג לא נותן לפתוח כיתות

יצחק פינדרוס:  מל"ג?     

לידיה גביס: לא מל"ג

לידיה גביס:  אני פרופ' לידיה גביס

לידיה גביס:  אני מייצגת כאן את מכבי, אני מנהלת את התפתחות הילד במכבי

יצחק פינדרוס: לא, אני מחפש מישהו מהמל"ג

לידיה גביס: במקצוע אני נוירולוגית ילדים, ובמשך שנים רבות אני מלמדת בפקולטות במקצועות הבריאות

לידיה גביס:  אני לא מייצגת את מל"ג, אבל אחד הפערים שמונע פתיחה של מסגרות נוספות והחסם העיקרי הוא חוסר מקומות התנסות

לידיה גביס:  למקצועות שניתנו כאן כדוגמה, ריפו בעיסוק, קלינאות תקשורת יש צורך של כאלף שעות התנסות

לידיה גביס:  עם קריטריונים של המל"ג לגבי היכן יכולה להתבצע ההתנסות

יצחק פינדרוס: סליחה שאני עוצר אותך

אורי פרידלנד: אורי פרידלנד ממשרד הבריאות

אורי פרידלנד:  כמו שדינה אמרה בוועדה הבין משרדית שהוקמה בהמשך להחלטת ממשלה 1140, בחנו את הנושא ובאמת עלו פערים גם במחסור בסגל האקדמי וגם מחסור חלקי בשדות קליניים

יצחק פינדרוס: עלתה פה אישה, אמרה אוניברסיטת בן-גוריון הגישה בקשה למל"ג לפתוח כיתה

יצחק פינדרוס:  היא לא הגישה בקשה למל"ג לסגל כוח אדם

יצחק פינדרוס:  אנחנו רוצים לפתוח כיתה

יצחק פינדרוס:  המל"ג לא עונה להם

יצחק פינדרוס:  האם יש למישהו הסבר מניח את הדעת - למה לא

אורי פרידלנד: אני מעורה בפרטים

אורי פרידלנד:  אני ישבתי דיברתי גם עם אוניברסיטת בן גוריון גם עם המל"ג היינו בשיחות משותפות על הנושא

אורי פרידלנד:  התוכנית שהם ביקשו לפתוח היא תוכנית גרעונית בשלב ראשון

אורי פרידלנד:  לכן אנחנו עכשיו כרגע בוחנים איך ניתן לעזור להם לפתוח את החוג ממקורות המשרד

יצחק פינדרוס: הבנתי

יצחק פינדרוס:  הוויכוח הוא עם הולת"ת ולא עם המל"ג, לפי מה שאתה אומר     

אורי פרידלנד: בדיוק

אורי פרידלנד:  זה בגדול הכיוון

אורי פרידלנד:  ואם רוצים אולי הדס זעפרני ממשרד רוה"מ, תרצה להגיב

יצחק פינדרוס: ד"ר כרמית פריש נמצאת פה?         

כרמית פריש: בוקר טוב

כרמית פריש:  תודה רבה על הזכות להגיב

יצחק פינדרוס: על השאלה

יצחק פינדרוס:  אני רוצה רק להגיב על השאלה הזו כרגע

יצחק פינדרוס:  יש פה הרבה נוכחים

יצחק פינדרוס:  האם יש הסבר למה לא נפתחות כיתות?                 

כרמית פריש: לא

כרמית פריש:  אני ביקשתי להגיב על היעדר כוח אדם - הטענה הזו לא נכונה

כרמית פריש:  אז כשיהיה זמן להגיב עליה אני אשמח

יצחק פינדרוס: בסדר גמור

יצחק פינדרוס:  תודה

יצחק פינדרוס:  ח"כ דבי בבקשה

דבורה ביטון: כבוד היו"ר, הועדה היא חשובה

דבורה ביטון:  ומדובר באמת בילדים שאם אם אנחנו לא נדאג שהם קבלו את הטיפולים בעודם צעירים אנחנו יודעים את הנזק העתידי

דבורה ביטון:  ולכן יש מקום לעשות את זה באמת עם אנשי מקצוע

דבורה ביטון:  אנשים שמבינים איך מתנהלים

דבורה ביטון:  המניעה של הטיפולים תגרום באמת נזק רב ולכן בגלל שלא תמיד יש את המענה אדוני, אז הורים נאלצים לפנות לטיפולים פרטיים

דבורה ביטון:       השאלה שלי, האם יש במסגרת התקציב, האם עלו הדברים האלה האם הרפורמה כן מכסה

דבורה ביטון:  האם יש שיפור בשכרם של המטפלים על מנת שגם נמזער, שתהיה יותר הצפה במקצועות על מנת שבאמת אין תנועה פתרונות כי בסוף הזול עלול לעלות לנו ביוקר מה שנקרא

דבורה ביטון:  ולכן אני חושבת שיש מקום לדעת אם יש תמריצים

דבורה ביטון:  איך אנחנו בעצם מביאים לפתרון הבעיה שהילדים שסובלים מהתסמונת, אם הם לא יקבלו את הכלים הנכונים כשבעודם צעירים, יהיה להם קשה יותר להתנהל בחברה, הם יהיו חלק מהנטל הכלכלית שלא חלילה בעיות שלשלילה, אלא אין מה לעשות כי אז הם יצטרכו יותר כלים בעתיד, ולכן הייתי מאוד מאוד שמחה באמת לדעת איך אנחנו מתגבשים עם נושא הזה

יצחק פינדרוס: אני שמח שהצטרפת לדיון

יצחק פינדרוס:  זה בדיוק הדיון שאנחנו מקיימים כרגע

יצחק פינדרוס:  נמצאים פה משרד הבריאות, משרד האוצר

יצחק פינדרוס:  הארגונים השונים

יצחק פינדרוס:  ואלה שאומרים שאין מחסור בכוח אדם ואלה שאומרים שיש מחסור

דבורה ביטון:  אדוני יש מחסור בכוח אדם

יצחק פינדרוס: אמרו לי עכשיו ש- - -     

דבורה ביטון: יש מחסור בכל מקום שאנחנו יודעים

דבורה ביטון:  כמעט כל מקום מחסור

דבורה ביטון:  אבל גם עכשיו רוצים להביא את הכוח אדם אתה צריך להיות כוח אדם מקצועי, שלמד, מוכשר כי אתה לא יכול אדוני, אני מבינה שאתה מקדם משהו

דבורה ביטון:       אני כאחות, אני חושבת שיש מקצועות שאתה בהחלט יכול להכשיר אנשים נוספים שיכולים לשמש עזר למי שבאמת למד תואר ושנים

דבורה ביטון:  אתה לא יכול להביא לך את מי שאין לו פיקוח מהמל"ג וכו' לשים אותו באותו סטטוס של מי שיושב ולומד עם אוניברסיטאות ותארים, ועבר קורסים של פרופסורים וכו' אנחנו גם צריכים לשמור בסוף על הרמה

יצחק פינדרוס: את רוצה את הדיון הזה לקיים על החוק? אני יכול לעשות את זה

דבורה ביטון: אתה העלית את סוגיית כוח האדם

יצחק פינדרוס: לא אני העליתי

יצחק פינדרוס:  תראי התחלנו את זה ב-09:30

יצחק פינדרוס:  את רוצה לעשות את הכנס, זה בסדר

יצחק פינדרוס:  אני אציע לכל הנוכחים לוותר על הדיון

דבורה ביטון: אתה רוצה לריב איתי עכשיו

דבורה ביטון:  שאלת אותי שאלה, עניתי לך

יצחק פינדרוס: כי את העלית את זה, אז אני אומר לך אני יכול לקיים על זה דיון עכשיו

דבורה ביטון: אני התייחסתי להערה שלך על כוח האדם

יצחק פינדרוס:  אבל מסגרת הדיון היא בדיוק

יצחק פינדרוס:  לא

יצחק פינדרוס:  זה עלה על ידי אנשים, אני מתנצל, אבל היה פה חצי שעה דיון, העלו את זה

יצחק פינדרוס:  גם היא אמרה שאין מחסור

דבורה ביטון: ברור שהכי חשוב בסוף זה לראות את הילדים ובשביל זה התכנסנו

דבורה ביטון:  תודה

הניה מרמורשטיין: רציתי לדבר בקשר לזה למחסור בכוח אדם

הניה מרמורשטיין:  אצלנו היה לנו מכון, הייתה לנו יחידה שנתנה 2,000 טיפולים בחודש

הניה מרמורשטיין:  חוץ מזה שעל"ה מתפקד כגנים ובתי ספר ומעונות יום ופנימייה לילדים עם בעיות קשות, אז נתנו ביחידה מענה לילדים עם בעיות יותר קלות, שהיו לנו הפניות מקופות החולים, חוץ מ'כללית' היו לנו הפניות מקופות החולים

הניה מרמורשטיין:  אנחנו סגרנו את היחידה כיוון שהיה לנו מיליון שקל גירעון בשנה

הניה מרמורשטיין:       עכשיו יש לנו בניין חדש הממוקם בלב בני ברק שיכול לתת מענה עם המון טיפולים: גם צוות מצוין, גם מקום מצוין, מכון כושר, בריכה טיפולית, כל מה שיש

הניה מרמורשטיין:  אבל כל פעם שאנחנו מנסים לעשות הסכמים עם קופות החולים המחיר שהם מוכנים לשלם לעובדת שהוא 165 הוא לא מכסה, לא את התשלום שאני צריכה לתת לעובדות וכל מה שיש מסביב

הניה מרמורשטיין:       ובמפורש כשישבנו עם משרד הבריאות ועם האחראים שם אמרו לנו במפורש: קופת החולים מקבלת מספיק כסף בשביל לשלם ליחידות אבל קופ"ח לא מוכנה לתת את כל הכסף שמשלמים אלא כנראה יש להם חישובים אחרים

הניה מרמורשטיין:  ולכן אני כל השנים סבסדתי את זה

הניה מרמורשטיין:  גמרנו

הניה מרמורשטיין:  אין באפשרותנו לעשות את זה ולכן סגרנו את היחידה

הניה מרמורשטיין:  אני יודעת עוד יחידות בבני ברק שסגרו את המקום בגלל זה שלא הצליחו לעשות את התשלום

הניה מרמורשטיין:       עכשיו עוד מה שאני רוצה להגיד מבחינת בבני ברק בכלל יש גם יש גם בעיה עם השפה שצריך גם את שפת האידיש

הניה מרמורשטיין:  למשל ויש הרבה קלינאיות שיכולות לתת את המענה הזה אבל הן דורשות כסף

הניה מרמורשטיין:  ובפרטי הן עושות הרבה כסף, אבל הבעיה שבבני ברק, מי שיכול לתת את זה - אלה מעט מאוד מהלקוחות ואחרים נשארים עם הבעיות ולא פותרים אותן וכך מגיעים לגירעון הרבה יותר קשה

הניה מרמורשטיין:       מה שעוד אני רוצה להגיד, אני יודעת, אני דיברתי עם האחראית על מבחר למשל

הניה מרמורשטיין:  שאומרת שהרבה בנות עשו מבחנים של פסיכומטרי והגיעו למצב שיכולים להיכנס לקלינאיות, למרפאות בעיסוק אבל הגבילו אותם בסכום ובכמות מסוימת של תלמידות שיכולות להיכנס

הניה מרמורשטיין:  במפורש הגבילו

יצחק פינדרוס: הסיפור הזה קצת סותר את מה שאתה אומר

יצחק פינדרוס:  אני רוצה להמשיך לתת לעוד אנשים

ולרי זילכה: אדוני תודה על הדיון החשוב הזה

ולרי זילכה:  עו"ד ואלרי זילכה, רכזת פורום ארגונים והורים למען ילדים עם מוגבלויות, בית איזי שפירא

ולרי זילכה:  חשוב לי להגיד שהפורום שלי מאגד כ-60 ארגונים ועוד המון הורים שעוסקים בפעוטות עם מוגבלות בגיל הרך ולכן אני שניה אחת מאגמת את כל המידע וגם חשוב לי להגיד שהפורום שלנו היה שותף לכל התהליכים שמתנהלים פה אז אני יכולה לתת נקודת מבט לתהליכים בפנים ובחוץ

ולרי זילכה:      כולנו פה מכירים אחד את השני וכל האנשים, ה-100 שנמצאים בזום, כבר למעלה מעשור אנחנו בתוך התהליך הזה

ולרי זילכה:  אם אדוני שואל לגבי הרפורמה, אז בעצם הוחלט ברפורמה מצד אחד כמו שאמרה הנציגה ממשרד האוצר לצמצם את ההחזרים

ולרי זילכה:  סליחה אני אלך עוד דקה אחת קודם

ולרי זילכה:       קופות החולים לא הצליחו לתת את המענה כמו שנדרש

ולרי זילכה:  באו ב-2010, 2012, אני לא זוכרת, ואמרו לקופת החולים משרד הבריאות: רבותיי אתם לא יכולים לתת את הטיפולים, אתם תתנו החזרים

ולרי זילכה:  החזרים משמע שהורה הולך למטפל פרטי, משלם ומקבל החזר

ולרי זילכה:       גובה החזר שקופת חולים משלמת בגין החזר, בשונה ממה שהיא משלמת לספק שהיא מעסיקה, הוא הרבה יותר גבוה

ולרי זילכה:  אפשר היה לחשוב שכל המנגנון הזה יגרום לקופות החולים להרחיב את השירות שהם מצליחים לתת כי עולה להם פחות

ולרי זילכה:  בפועל הדבר הזה לא קרה ומודל ההחזרים המשיך לגדול

ולרי זילכה:  דוחות ועדות, דוח מבקר המדינה, וכו' בסופו של דבר אמרו נעשה רפורמה

ולרי זילכה:  מה אמרו ברפורמה - מה הכשל? הכשל זה החזרים

ולרי זילכה:  למה? כי כל הכח-אדם בורח

ולרי זילכה:  אז בואו נעשה

ולרי זילכה:  מצד אחד נבטל את ההחזרים

ולרי זילכה:  מצד שני ניתן מבחני תמיכה כדי לעודד את קופות החולים להגדיל את העבודה אין האוס של הספקים

ולרי זילכה:      ישב בדיון, ליאור ברק, אחראי על קופות החולים במשרד הבריאות, כשחיים כץ בדיון בוועדת הרווחה שאל אותו על הרפורמה

ולרי זילכה:  הכסף שאתם נותנים לרפורמה, ה-80 מיליון הזה, זה מספיק? ישב ליאור ברק ואמר - לא

ולרי זילכה:  חצי מספיק? שליש מספיק? אמר אולי חצי אולי שליש

ולרי זילכה:      אז קודם כל אנחנו יודעים שהתקצוב שניתן לקופת חולים כדי לעשות את המעבר הזה של לצמצם את ההחזרים ולהגדיל את הספקים מלכתחילה לא ניתן, מלכתחילה לא הספיק אם אדוני שואל למה הרפורמה - - -     

יצחק פינדרוס: סליחה שאני קוטע אותך

יצחק פינדרוס:  מה שאת אומרת הוא לדעתי קצת מוזר

יצחק פינדרוס:  ואגיד לך למה

יצחק פינדרוס:  אם קופת החולים משלמת החזר של 300 שקלים

יצחק פינדרוס:  ועלות הטיפול שלה אם היא תעשה את זה יהיה 100 שקל

יצחק פינדרוס:  עכשיו קופות החולים בעצם, סליחה שאני אומר, לקחו מהמדינה פעמיים: פעם אחת הם לא משלמים את ה-300 שקל

יצחק פינדרוס:  הם משלמים מאה שקל

יצחק פינדרוס:  והם הקטינו, זאת אומרת הם הקטינו פעמיים, הם יכלו באותם 300 שקל לטפל בשלושה ילדים

יצחק פינדרוס:  הם לא היו צריכים לקבל בכלל החזר מהמדינה

יצחק פינדרוס:  ה-80 מיליון מיותר

יצחק פינדרוס:  לדברייך ה-80 מיליון מיותר

יצחק פינדרוס:  לא שלא חסר כסף, אלא יש עודף

יצחק פינדרוס:  כי תיקח את אותם 300 שקלים שאתה מחזיר להורים היום ותטפל בשני ילדים באותם 300 שקלים

ולרי זילכה: קודם כל הפערים הם לא כאלה

יצחק פינדרוס: סליחה, 250 ו-50

יצחק פינדרוס:  יש לך אבל עוד 50 אבל אתה לא צריך לקבל עוד כסף

יצחק פינדרוס:  אתה צריך לקבל פחות כסף

ולרי זילכה: רגע רגע אדוני

ולרי זילכה:  בתוך המנגנון הזה של קופות-חולים שהילדים עוברים דרכו הוא לא מנגנון היחיד, זה בדיוק בנקודה הבאה שאני רוצה להגיד איפה הכשלים

ולרי זילכה:  כי קופת חולים מצליחות, הם על פי חוק מחויבות, ולא הם לא מצליחות לטפל בכל הילדים

ולרי זילכה:  אז יש את הילדים שעוברים ביחידות ההתפתחותיות, ויש את הילדים במשרד החינוך שלא מצליחים לקבל את הטיפולים ויש ילדים במעונות היום השיקומיים שלא מצליחים לקבל טיפולים זאת אומרת יש פה מערך הרבה יותר גדול ממרק קופות החולים אבל הרפורמה עבדה רק מול קופות החולים

ולרי זילכה:      עכשיו, אני אקצר ואגיד איפה אני חושבת שהכשלים

ולרי זילכה:  מה אני הייתי רוצה שאדוני יוציא מהדיון הזה כדי שנוכל להיות אפקטיביים

ולרי זילכה:  בשנים האחרונות נעשה עבודה תחת משרד ראש הממשלה, וחשוב לי להבהיר את זה - תחת כמה ממשלות, ולא ממשלה ספציפית, עבודה מקצועית, כי משרד ראש הממשלה הבין שאף אחד לא יכול להרים את הדבר הזה בעצמו

ולרי זילכה:  כי זה גם משרד הבריאות, וגם משרד החינוך, וגם משרד הרווחה

ולרי זילכה:  עשו עבודה ובסופו של דבר עש גם עבודה עם כלל למשרדי הממשלה לדוח המלצות מה צריך לעשות מעתה והלאה לטווח קצר ולטווח ארוך

ולרי זילכה:  עכשיו אני לא יודעת איפה הדוח הזה בדיוק עומד, אבל אני יודעת שהייתה התכנסות בעבודה הזו כי אנחנו היינו שותפים לעבודה

יצחק פינדרוס: הם אמרו שכרגע הם מחכים לזה

ולרי זילכה: אבל מה שאני יודעת זה שעה העבודה הזאת בעצם המטרה שלה הייתה לתת תמריצים לעידוד כוח אדם בשירות הציבורי

ולרי זילכה:  הגדלת תקנים

ולרי זילכה:  הכשרות

ולרי זילכה:  כל מיני מנגנונים

ולרי זילכה:  הרי בסוף הפער בין השירות הפרטי לציבורי, הוא לא יצטמצם במאה אחוז

ולרי זילכה:  צריך לעודד עבודה בשירות הציבורי והדבר הזה בעצם עבורו נבנתה התוכנית

ולרי זילכה:       מה שאני רוצה שאדוני יבדוק עכשיו, יש דיוני תקציב

ולרי זילכה:  הדוח הזה מוכן? לא מוכן? קצת מוכן? אני לא יודעת

ולרי זילכה:  בבקשה שיתכבדו ויגידו מה הם מתכוונים לעשות בטווח הקצר לטווח הארוך כי העבודה כבר נעשתה

ולרי זילכה:  לא צריך להמציא את הגלגל

ולרי זילכה:  העובדה שהרפורמה לא הצליחה כבר ידענו אותה תוך כדי עבודה

ולרי זילכה:  אז אדוני, יש תשתית מקצועית

ולרי זילכה:  זה ברמה של משרד הבריאות ומשרדי הממשלה

ולרי זילכה:  ברמה של קופות החולים, תיכף אם אדוני ייתן פה לנחמה מעמותת 'אותי' לדבר

ולרי זילכה:  יש פער בין מה שקופות החולים מקבלות ממשרד הבריאות פר טיפול למה שהם משלמים לספקים השונים

ולרי זילכה:       יש דבר אחד של להגיד אני משלמת לספק פרטי, קלינאית תקשורת שעובדת בבית שלה ומקבלת ילד

ולרי זילכה:  אבל האינטרס הציבורי שלנו זה לא זה כי על זאתי אין פיקוח אנחנו לא יודעים מה ההכשרה שלה ולא יודעים מה הטיפול שהיא עושה

ולרי זילכה:  אנחנו רוצים יותר ויותר עמותות וארגונים ויחידות התפתחותיות שהילד יכול לקבל טיפולים תחת קורת גג אחת במעטפת ובפיקוח

ולרי זילכה:  התשלומים שמשלמים שם לא מספקים

ולרי זילכה:  אז יש פה מישהו חותך איזה קופון בדרך

ולרי זילכה:  אחר כך יש את הנושא הזה של חוסר אחידות בין הגופים השונים

יצחק פינדרוס: אמרתי לך, שני קופונים, את לא שמת לב

יצחק פינדרוס:  שני קופונים

יצחק פינדרוס:  אני לא יודע מה הסכום אבל הוא גובה פעמיים

ולרי זילכה: אני באה בטוב

ולרי זילכה:  אחר כך יש לנו חוסר אחידות, אדוני, בין כל מי שנותן את הטיפולים

ולרי זילכה:  כי משרד החינוך צריך לתת לילדי החינוך המיוחד ולכל מי שהוא צריך לתת, והוא משלם משהו אחד וקופות החולים משלמות משהו אחר, והספקים זה משהו אחר

ולרי זילכה:       ויותר מזה, מעונות היום השיקומיים לילדים עם הפגיעות הכי קשה בגיל הכי משמעותי, השכר הכי נמוך כי הוא נמצא שם בתקנות והדבר הזה לא טופל

ולרי זילכה:  אז בסוף מה קורה, הולכת מטפלת שבוחרת לעבוד בשירות הציבורי, לאן שישלמו לה יותר, אם היא כבר מסכימה לעבוד בשירות הציבורי

ולרי זילכה:      נקודה אחרונה שאני חייבת לומר שזה באמת אני, מאוד קשה לי עם זה - משרד הבריאות לפני שנה וחצי בערך הוציא חוזר מנהל רפואה בנושא של התפתחות הילד, שהוא בלתי חוקי בעליל, שבמקום לעגן ולהסדיר את היכולת של הילדים לממש את הטיפולים שלהם הוא בעצם צמצם ויישר קו עם מה שקופות החולים מסוגלות לתת

ולרי זילכה:       אני רק אתן דוגמא, למשל ילדים עם אוטיזם, אני רוצה להבהיר רק שאנחנו לא מדברים רק על ילדים עם אוטיזם, יש המון אוטיזם והמון חסר באוטיזם ובגלל שלילדים עם אוטיזם יש אולי זכאויות יותר נרחבות אז הם יותר על השולחן אבל אנחנו מדברים על כלל הילדים

ולרי זילכה:  ילדים עם אוטיזם יש להם זכאות על פי חוק לשלושה טיפולים

ולרי זילכה:  בא החוזר ואומר- עד שלושה טיפולים

ולרי זילכה:  עכשיו ההורה צריך לנהל משא ומתן אם הוא צריך או לא צריך

ולרי זילכה:  ילדים עם בעיה סומטית, שזו בעיה כרונית לכל החיים, זכאים לטיפולים בהתאם לצרכים שלהם

ולרי זילכה:  בא החוזר ואמר: עד שלושה טיפולים

ולרי זילכה:  לך תוכיח עכשיו שאתה צריך יותר

ולרי זילכה:  ועוד דברים שילדים זכאים לטיפול תחת קורת גג אחת אז צמצמו

ולרי זילכה:  נגישות לטיפולים וזכאות - צמצמו

ולרי זילכה:       אתה יודע מה אדוני, כשחזרתי לפורום שלי, הפורום שלי זה 60 ארגונים, להגיד רבותיי אני הולכת לדיון לדבר על הדברים מה אני יכולה להגיד על החוזר? אתה יודע מה הם אמרו לי? אמרו לי ולרי לא מצליחים בכלל להגיע לסף הראשון של הטיפולים מי מדבר בכלל על הכמות ועל הנגישות

ולרי זילכה:  המצב הוא כל כך חמור

ולרי זילכה:       נקודה אחת אחרונה

ולרי זילכה:  אני ביקשתי ממנהלת היחידות ההתפתחותיות, שהיא חלק בפורום שלנו, לתת לי עדכון לגבי תורי המתנה

ולרי זילכה:  יש לי אם אדוני רוצה, בכל רחבי הארץ פערים של חודשים על גבי חודשים

ולרי זילכה:  מדובר גם בפריפריה הגיאוגרפית והחברתית וגם במרכז הארץ

ולרי זילכה:  חודשים על גבי חודשים

ולרי זילכה:  אז משהו אופרטיבי שאפשר לצאת ממנו כאן ומיד, זה שמשרד הבריאות, משרד ראש הממשלה יגידו לנו כמה כסף צריך לטווח הקצר, שלהבנתי דובר על ספטמבר הקרוב כבר שיתחילו את התמריצים ואחר כך לטווח הארוך

ולרי זילכה:  עם כל מה שהם בנו בתוך המודלים של העבודה שלהם שאני לא יודעת אנחנו הציבור וכבר לא מספרים לנו

ולרי זילכה:  וכמה כסף צריך

ולרי זילכה:  ושיתקצבו את זה

ולרי זילכה:  שאפשר יהיה להתחיל לעבוד ולא רק לדבר

יצחק פינדרוס: חשבתי שרק לי לא מספרים, גם לכם?     

ולרי זילכה: תודה אדוני

ולרי זילכה:  אם אפשר שנחמה תשלים

יצחק פינדרוס: אני רק רוצה לשאול את משרד האוצר

יצחק פינדרוס:  יש היערכות בתקציב לאיזשהן החלטות שיהיו בוועדה

יצחק פינדרוס:  יש היערכות בתקציב

יצחק פינדרוס:  זה מתורגם בתוך התקציב או שכרגע ?     

גאיה עפר: הנושא יגיע לכנסת

גאיה עפר:  להבנתי יש מענים לחלק מההמלצות

יצחק פינדרוס: התכוונתי לתקציב שיגיע לכנסת

גאיה עפר: יש מענים

יצחק פינדרוס: יש מענים מסוימים

יצחק פינדרוס:  אוקיי

בן פזי: נחמה סבר בן פזי, פסיכולוגית קלינית, מעמותת 'אותי'

בן פזי:  עמותה ישראלית לאוטיזם

בן פזי:  אנחנו מעסיקים 2,600 עובדים מטפלים, מטפלות, זאת אומרת יש לנו קאדר מאוד גדול של מטפלות

בן פזי:  אני רוצה לענות לך על השאלה של הכשל, מהזווית שלנו

בן פזי:  אני רק רוצה להצביע על זה שהתפתחות הילד היא עבור כלל הילדים עד גיל 9, ולילדים על הרצף האוטיסטי עד גיל 18, אם אנחנו לא ניתן לחבר'ה האלה מענה מגיל שבע עד גיל 18, אז כל השקעה שעשינו עד גיל 7 יורדת לטמיון

בן פזי:  מפני שאז הם לא מצליחים להשתלב בחיים הם לא מצליחים להתחתן הם לא מצליחים להוביל למרות שפוטנציאלית הם יכולים

בן פזי:  אז זו הערה ראשונה

בן פזי:       אני לא רוצה לקרוא לזה קופון, אבל אני כן רוצה להגיד שיש שלושה מצבים שקופות כרגע מרוויחות יותר, ואני חושבת שהם עושים בזה שימוש נכון מבחינתם

בן פזי:  אני לא חושבת שהם גוזרים מזה קופון

בן פזי:  הם עושים בזה שימוש נכון כדי להעסיק יותר מטפלים, אבל נוצר כאן פער שבסכומים שאנחנו מקבלים אנחנו יכולים להעסיק מטפלים בשכר נמוך

בן פזי:  בתעריפים, בתמרוצים שהם מקבלים, וזה המסלול השלישי של הקופון, הם מקבלים תמרוצים שבין השאר באים מהעבודה שלנו

בן פזי:      על ידי זה הם יכולים להגדיל את השכר של המטפלים אצלם ואנחנו יורדים ביכולת לתת מענה וצריכים להיאבק עם המטפלים שאנחנו לפחות, כגוף לדעתי היחיד בארץ שנותן מענים שמחזיקים את גילאי 7 עד 18 נותן את המענים, בתוך בתי הספר, במקום שהוא מונגש להורים, ומאפשר איגום של כל המשרדים

יצחק פינדרוס: את עוד פעם חוזרת למחסור בכוח האדם וזה לא משנה

בן פזי: ממש לא

בן פזי:  אני רוצה עכשיו לדבר

בן פזי:  א' על השכר שאנחנו לא יכולים לתת מענה

בן פזי:  זה גם חוסר אחידות וגם העובדה - - -     

יצחק פינדרוס: את אומרת שהקופה משלמת יותר ממה שאת משלמת?     

בן פזי: ברור

יעל רלוי: אבל זה גם נובע מזה שגם ההתקשרות של הקופות

יעל רלוי:  הקופות בעצם מקבלות את התקציב אליהן

יעל רלוי:  והן התחנה שמהן עובר התקציב הלאה

יעל רלוי:  והתקציב שעובר הלאה הוא פחות מהתקציב שניתן לקופות

יעל רלוי:  וכתוצאה מכך, בעצם היחידות שהן הפנים של התפתחות הילד, הן נמצאות בגירעון קבוע, הן תלויות ברשויות המקומיות כדי להתקיים, בשיעור של 60 אחוזים מהתקציב שלהן, שזה כבר מפלה בין - - -     

יצחק פינדרוס: שניה שניה

יצחק פינדרוס:  אתם הצלחתם לבלבל אותי לגמרי ואני אגיד לכם למה

יצחק פינדרוס:  בואו נגיד שאני האוצר

יצחק פינדרוס:  יש לי כרגע 80 מיליון שקל

יצחק פינדרוס:  אתם אומרים, תתנו את זה לארגונים

יצחק פינדרוס:  ואז מי מחויב בטיפול? קופת חולים

יצחק פינדרוס:  איך קופת חולים מטפלת? מה אתם מציעים?     

קריאה: גם היום זה מה שקורה

יצחק פינדרוס: שאלתי שאלה

יצחק פינדרוס:  אתם אומרים, מה אתם מציעים שאנחנו נעשה, ניקח את ה-80 מיליון שקל וניתן לארגונים ואז?      

בן פזי: לא

בן פזי:  תקחו עוד 80 מיליון שקל ותתנו את זה לארגונים

יצחק פינדרוס: אבל זה דיון אחר

יצחק פינדרוס:  שניה

יצחק פינדרוס:  אנחנו מדברים כרגע

יצחק פינדרוס:  יעקב בן משה מגיע לקופת חולים עם הילד שלו כי שם התחנה הראשונה לטיפול, התחנה הראשונה שלו היא לא בבית איזי שפירא, ולא בעל"ה

יצחק פינדרוס:  איפה התחנה הראשונה שלו אמורה להיות?     

בן פזי:  כשהוא בן שבע עד 18

יצחק פינדרוס: אני לא מדבר על 7 עד 18 אני מדבר על ילד בן שלוש

יצחק פינדרוס:  לאן הוא מגיע?     

יעל רלוי: הם מפעילים של קופות החולים

יצחק פינדרוס: מי? הארגונים?     

יעל רלוי: הקופות לא נותנות אין-האוס במרפאות שלהן, הן בעצם בטופס 17

יצחק פינדרוס: אבל הרפורמה עשתה שהם נותנים את זה אצלם

בן פזי: לא

בן פזי:  הם מקבלים את התמרוצים על זה שאנחנו נותנים שירותים

ולרי זילכה: בואו נעשה אבחנה בין מה זה החזרים ובין מה זה ספקים

ולרי זילכה:  אם נחמה עכשיו נותנת - היא ספק של קופת חולים

ולרי זילכה:  יש לה הסכם עם קופת חולים והיא ספק של קופת חולים

יצחק פינדרוס: אז מה הבעיה, העברתי כסף לקופת חולים והם יעבירו לכם

יצחק פינדרוס:  מה הבעיה

דינה צ'רנו: רגע שניה, אני רוצה לעשות פה סדר

דינה צ'רנו:  הקופות קיבלו תקציבים במסגרת מבחן התמיכה

דינה צ'רנו:  הן משלמות ליחידות ומכונים

דינה צ'רנו:  הן מתוגמלות על הטיפולים המבוצעים שם ומעבירות את הכספים

דינה צ'רנו:  כל התעריפים, בעקבות הרפורמה ובעקבות מבחן התמיכה, כל התעריפים המשולמים ליחידות ולמכונים עלו בצורה דרמטית ואוחדו

דינה צ'רנו:  כלומר כבר אין היום הפרשים בין יחידה שמטפלת בין דרום וצפון הארץ

ולרי זילכה: זה לא נכון

ולרי זילכה:  זה רק לגבי היחידות ההתפתחותיות, דינה

ולרי זילכה:  לא לגבי מה שאלו"ט נותנים, לא לגבי מה שאותי נותנים לא לגבי מעונות יום שיקומיים, ולא לגבי שום דבר אחר

ולרי זילכה:  זה רק היחידות ההתפתחותיות

דינה צ'רנו: הקופות גם נותנות טיפולים בתוך הקופה

דינה צ'רנו:  כלומר זה לא נכון להגיד שהקופות לא נותנות

דינה צ'רנו:  הן נותנות גם וגם

דינה צ'רנו:  הקופות גם הגדילו את כמות המועסקים את כמות הסכמים

דינה צ'רנו:  הקופות עשו המון המון עבודה

דינה צ'רנו:  שוב, אנחנו לא אומרים שהבעיה נפתרה יש עדיין בעיה ואנחנו צריכים לפתור אותה, ואנחנו רוצים להתקדם עם זה אבל צריך להתייחס גם לכל העבודה שנעשתה עד עכשיו

בן פזי: ולכן אני אמרתי

יצחק פינדרוס: את לא סיימת?     

בן פזי: אני לא סיימתי

בן פזי:  אני רוצה רק לדבר לגבי הכשל

בן פזי:  אני אגיד בקיצור

בן פזי:  בקיצור אני חושבת שהכשל המרכזי עומד בשאלה של איך מחזירים את המטפלים לעבודה בציבורי

בן פזי:  שם יש כשל מאוד גדול

בן פזי:  כשמדברים בשתי שפות, והם מדברים גם בשפה של החזרים, ואתה אומר בצדק - אבל ההורים לא מקבלים

בן פזי:  בסופו של יום ההורים שמקבלים הם ההורים החזקים, והם מקבלים טיפולים פחות טובים מפני שמטפלות שמסיימות ועדיין אין להן לא הכשרה ולא הדרכה, שום דבר, מוכרות את שירותיהן במחירים של מטפלות ותיקות, ואת זה חיזקנו

בן פזי:  ובסופו של דבר מטפלת את יכולה לעבוד מעט שעות מהבית להרוויח הרבה כסף מפני שלא מדברים בשפה אחידה: לא אמרו, למשל, את רוצה לקבל החזרים? תעבדי קודם חמש שנים בציבורי, תעבדי שלוש שנים בציבורי תני את חלקך לציבורי

יצחק פינדרוס: אני לא הכתובת לזה, כי בזמן שחסר כוח אדם אני לא אהיה זה שיחסום עוד כוח אדם

בן פזי: לא, אני לא חוסמת

בן פזי:  אני מבקשת שתקשיב לי

בן פזי:  אני לא חוסמת

בן פזי:  להפך

בן פזי:  ממש לא חוסמת כוח אדם

בן פזי:  אני אומרת משהו אחר

בן פזי:  אני אומרת, הן יכולות לעבוד, טוב שהן עובדות, אבל את ההחזרים - -     

יצחק פינדרוס: אני אגיד לך את מה שהתכוונתי לומר ואת זה אני אגיד לך, כל פעולה, וזה הועדה בטח לא תעשה, יש מושג בגמרא שאומרים, אל תהרוס בית כנסת לפני שבנית בית כנסת אחר

יצחק פינדרוס:  אם יש לי מחסור בכוח אדם, אני לא הולך לחסום, לצורך העניין, ולא משנה מי, את הכוח אדם

יצחק פינדרוס:  יש לי בעיית כוח אדם - צריך לפתור כוח אדם

יצחק פינדרוס:  אחרי שפתרת את זה ויש לך מספיק כוח אדם ואתה רוצה לנווט אותו, זה בסדר

יצחק פינדרוס:  לא במצב של חוסר

דינה צ’רנו: זה לא חסימת כוח אדם

בן פזי: ממש לא

דינה צ’רנו: מה שנחמה אומרת זו לא חסימת כוח אדם

דינה צ’רנו:  זה להפך

דינה צ’רנו:  לתגמל אותן לתמרץ אותן לעבוד כמה שיותר

דינה צ’רנו:  כמה שיותר לעבוד

יצחק פינדרוס: אבל היא אמרה למנוע החזרים

בן פזי: ממש לא

בן פזי:  בתור יושבת בתי כנסת, אנחנו מגיעים לבתי כנסת גם בגנים וגם במבנים ציבוריים, מפני שאנחנו לא נמלא בית כנסת כך שיתפוצץ ויהיה נזק

בן פזי:  אז מה המקום הזה אני רוצה להגיד מה שאני מציעה זה משהו אחר לגמרי וזה מופיע גם במשרד ראש הממשלה

בן פזי:  תנו את האפשרות שמטפלות צעירות מחויבות לתת את הטיפולים האלה בציבורי

בן פזי:  כדי שהורים יקבלו את הטיפולים ויקבלו את זה תחת הדרכה

בן פזי:  תחת הדרכה

בן פזי:  זה הכול

לידיה גביס: אני פרופ' לידיה גביס

לידיה גביס:  אני ממונה על התפתחות הילד ב'מכבי'

לידיה גביס:  וגם מייצגת כאן את מכבי, אני מנהלת את התפתחות הילד במכבי מרצה מלמדת באוניברסיטת תל-אביב

לידיה גביס:  אז אני רוצה להתחיל קצת תמונת מצב של מה שקרה בשנים האחרונות בקופת חולים מכבי ואני שזה מייצג את מה שקרה בקופות האחרות

לידיה גביס:  מאז 2019 עלינו בכמות הטיפולים שאנחנו נותנים לילדים, מ-450,000 ל-700,000 טיפולים בשנה

לידיה גביס:  עלייה של 38 אחוזים שנה אחת ואחר כך עוד שבעה אחוז

לידיה גביס:  כאשר בכוח אדם עלינו בפחות מעשרה אחוזים, כך שממשיך להיות פער עצום

לידיה גביס:  רק לתת לכם אומדן מהשנים הקודמות העלייה הייתה בין שתיים לארבע אחוז בכל שנה

לידיה גביס:  לפני הקורונה הייתה ירידה קלה בשנת הקורונה

יצחק פינדרוס: בכמות ההחזרים ירדתם? או שנשארתם אותו דבר?     

לידיה גביס: כמות ההחזרים עלתה משמעותית

לידיה גביס:  גם פרופורציונית באחוזים ממה שהיה קודם וגם בכמות הכסף

יצחק פינדרוס: באותה פרופורציה שעלו הטיפולים?     

לידיה גביס: אפילו יותר

לידיה גביס:  מהבחינה הפרופורציונית עלינו גם ביותר בכמות ההחזרים עלינו משמעותית מאוד בכמות התשלומים לכל הספקים שלנו וזאת מכיוון שעלינו בפחות מעשרה אחוז בכוח אדם מקצועי

לידיה גביס:  למרות תכנית אסטרטגית של 'מכבי' בשנתיים האחרונות של תעדוף כל התחום של התפתחות הילד

לידיה גביס:       התוכנית לטובת מקצועות בריאות אני אוכל לפרט אם תרשה לי לגבי צעדים שנקטנו ועדיין העלייה בכוח אדם היא קטנה מאוד ויש ההחלפה של כוח אדם של דור הביניים שלנו, והוותיקים בכוח אדם שרק סיימו לימודים, באים לקבל הכשרה במערכת ציבורית לשנתיים, ועוזבים אותנו וזה כבר תהליך שממשיך ומתקדם ורק מתעצם

לידיה גביס:  כאשר כל התמונה שעלתה כאן מציגה פער עצום בין הביקוש ובין ההיצע שאנחנו עובדים בו ואנחנו רוצים לתת את המענה

לידיה גביס:  מאוד נוגע לליבנו וחשוב מאוד כל מה שההורים אומרים

לידיה גביס:      יש את העלייה העולמית שאנחנו עדים לה ורואים אותה גם ב'מכבי'

לידיה גביס:  כמות ילדים בשליחות האחרונה שדווחה לילדים בספקטרום האוטיזם של 1:44, במכבי היום אנחנו נותנים מענה לעשרות אלפי ילדים בספקטרום האוטיזם שזה מקביל לעליה העולמית אבל עדיין לפי השכיחות הזאת יש לנו כ-5,000 ילדים שלא אובחנו וזה כולל לא רק את הילדים המאוד צעירים אלא גם את המתבגרים שהרבה יותר פונים בתקופה האחרונה לאבחונים

לידיה גביס:      יש גם עלייה בשכיחות של לקויות מורכבות נוספות

לידיה גביס:  לקויות שקשורות לפגות ככל שהשרידות של הפגים עולה ומטפלים יותר טוב בפגים אנחנו רואים הרבה יותר בלי שהוא הרבה יותר קשיים

לידיה גביס:  שכמובן כולנו יודעים היטב מה החשיבות של ההתערבות המאוד מוקדמת

לידיה גביס:  וגם ההתערבות לאורך החיים והשמירה, כמו שנחמה אמרה, על ההישגים שלנו גם לאורך השנים במהלך ההתבגרות והמענים לילדים לכל אורך הדרך

לידיה גביס:  יש לנו קושי עצום בתחרות ולמעשה הפסדנו כבר מזמן בתחרות הזאת בגיוס ובשימור אנשי מקצוע

לידיה גביס:  אנחנו כולנו מתחרים

יצחק פינדרוס: כן אבל את רוצה גם להתחרות איתה

בן פזי: אני עובדת אצלה

יצחק פינדרוס: היא חילקה בין עובדים שלה ובין ספקי שירותים     

לידיה גביס: זה נכון

לידיה גביס:  אנחנו משלמים לספקים והספקים לוקחים לנו הרבה מהעובדים

לידיה גביס:  המתחרה בשוק הציבורי הכי גדול מבחינתנו לכולנו זה משרד החינוך, שאני לא רואה אותם יושבים כאן

לידיה גביס:  הם המעסיקים הכי גדולים של מקצועות הבריאות בארץ

יצחק פינדרוס: ובסכומים יותר גבוהים ממכם?     

לידיה גביס: יש תנאי העסקה הרבה יותר טובים מבחינת כמות שעות העבודה, חופשות

לידיה גביס:  אבל זה לא העניין

לידיה גביס:  כולנו מחויבים לתת את המענה שאנחנו מחויבים לו בחוק

לידיה גביס:  גם קופות החולים גם הספקים השונים, עמותות, משרד החינוך, וכולנו לא עומדים במשימה הזאת בגלל הפערים הללו מבחינת העסקה של מקצועות הבריאות

לידיה גביס:  שנובעים גם מכמות המועסקים בשירות הציבורי

לידיה גביס:       שוב, הנושא של המחסור לגבי פתיחת מקומות הוראה חדשים זה דברים שנמדדו ועלו

לידיה גביס:  קיים מחסור, לא מאוד גדול כנראה, אבל יש על זה איזשהו ויכוח

לידיה גביס:  המחסור הוא בכמות השעות שאנשי המקצוע מועסקים בשירות הציבורי

לידיה גביס:  כולנו לא מצליחים ויש לנו התניה במכבי להעסיק בלפחות חצי משרה

יצחק פינדרוס: את גם חושבת שלא בטוח שיש מחסור?     

לידיה גביס: תלוי אם אתה מודד את כל המטפלים שמטפלים בשוק הפרטי

לידיה גביס:  צריך להסתכל, הרוב מדובר בנשות מקצוע שעובדות בפחות בחצי משרה בשירות הציבורי

לידיה גביס:  וזאת כמו שאמרתי, בעיקר לקבל את המעטפת של הכשרה ושל תמיכה ועבודה רב מקצועית

לידיה גביס:  משום שהפרנסה שלהם, בגלל הפערים האלה, היא בשוק הפרטי וככל שאנחנו נותנים יותר החזרים וככל שיש יותר דרישה, מי שעומד בתווך זה ההורים שגם בהחזר פרטי הם צריכים לשלם השתתפות

לידיה גביס:       חרף הקשיים האלה כן הייתי שמחה אם תוכל לתת לי הזדמנות לתת קצת רעיונות

לידיה גביס:  גם דברים שאנחנו ניסינו לעשות בתוך מכבי וגם דברים נוספים בהתייחס לרפורמה

לידיה גביס:  רק במאמר מוסגר אני מסכימה שהרפורמה כשלה

לידיה גביס:  אנחנו מתקשים מאוד לעמוד ביעדים למרות העלייה העצומה הזאת שראיתי של 40% במתן השירות

לידיה גביס:  מכיוון שהשירות הציבורי לא לווה בשינוי משמעותי בתנאי העסקה

לידיה גביס:  בשיפור תשתיות וצריך תמיד לקחת בחשבון שאנחנו, כמעסיק ציבורי, אנחנו נתונים למגבלות שכר - -      

יצחק פינדרוס: הצלחת לבלבל אותי שניה

יצחק פינדרוס:  אני מנהל מכבי סניף חיפה

יצחק פינדרוס:  לצורך העניין, העלות שלי כקופה, אני החזרתי לעשרה הורים 300 שקלים

יצחק פינדרוס:  כמה מחזירים היום בהחזר לביקור

יצחק פינדרוס:  300 שקלים?     

אורי פרידלנד: סביב ה-200 שקלים

יצחק פינדרוס: אני החזרתי 200 שקלים לעשרה הורים

יצחק פינדרוס:  זה עלה לי 2,000 שקל

יצחק פינדרוס:  בשביל להעסיק עובד לעשרה הורים, יומית, יכול לעלות לי אלף שקל

יצחק פינדרוס:  אני אשלם אלף שקל למה שאשלם 2,000? את בסוף קופה

לידיה גביס: כקופה אנחנו מוכנים להעסיק עובדים ככל האפשר

לידיה גביס:  אין שום מגבלה של תקנים

לידיה גביס:  אנחנו רוצים לשלם כמה שיותר ובצעדים שאני אראה עשינו הרבה שינויים בתנאי העסקה

לידיה גביס:  אבל יש רגולציה על השכר אני אתן דוגמה מאוד מאוד קטנה

לידיה גביס:  אנחנו העלינו שכר לעובדים שלנו באופן משמעותי שקיבלנו אישור מהאוצר לעלות אבל האוצר מגביל אותנו שעליה הזאת חייבת לחול למעט העשירון העליון

לידיה גביס:  זו מגבלה של האוצר

לידיה גביס:  ביום שעשינו זאת כל העובדים קיבלו עליה בשכר, העשירון העליון שלנו עזב

לידיה גביס:  כי לא הייתה אפשרות להעלות לו את השכר

יצחק פינדרוס: אני לא מדבר על ההסכמים שלכם עם הרופאים

לידיה גביס: זה לא רופאים

לידיה גביס:  אני מדברת על מקצועות בריאות

לידיה גביס:  וזה לא חסמים שלנו זה המגבלות של האוצר לגבי העלייה בשכר

לידיה גביס:  אנחנו לא יכולים כ'מכבי' לבוא ולשלם מה שאנחנו רוצים

יצחק פינדרוס: לא אבל אתם יכולים

יצחק פינדרוס:  הפער בין טיפול פרטי, אם את מראה לרגולטור - אני חוסכת כסף

יצחק פינדרוס:  אני בסניף חיפה מוציאה 2,000 שקל לצורך העניין - - -     

לידיה גביס: אנחנו לא מדברים בכלל במכבי, בהקשר של התפתחות הילד, בתחשיב שאתה מציין של תחשיב כלכלי

יצחק פינדרוס: אבל למה לא אנחנו רוצים למה לא אנחנו 

יצחק פינדרוס: יש לי תחושה שאם הייתם מדברים בתחשיב כלכלי הייתם מרוויחים

לידיה גביס: אנחנו רוצים לשפר את השירות שאנחנו נותנים לילדים ואנחנו רוצים להעסיק את מקצועות הבריאות בתנאי העסקה מטיבים ככל שמאפשרים לנו

יצחק פינדרוס: מצוין

יצחק פינדרוס:  מצוין

יצחק פינדרוס:  מי חוסם אתכם

יצחק פינדרוס:  הרגולטור? הרגולטור מעדיף שתשלמו החזרים פרטיים פי שתיים

לידיה גביס: זה נהלים אחרים של הרגולציה על השכר

יצחק פינדרוס: אז זו שאלה למשרד הבריאות

לידיה גביס: זה לאוצר

לידיה גביס:  כל שינוי שאנחנו עושים בתנאי העסקה, ועשינו לא מעט שינויים בשנה האחרונה בגלל התיעדוף הזה האסטרטגי, כל השינויים האלה עברו את האישורים של הרגולציה

לידיה גביס:  חלק מהשינויים לא עברו ולא אושרו

לידיה גביס:       אבל עדיין עשינו תוכנית חירום בכל הנושא של כוח אדם שלא כללה רק שיפור בתנאי העסקה כללה גם אישור של העובדים שלנו לעסוק בפרקטיקה פרטית שזה קצת נוגד אולי מה שהיינו רוצים ללכת לקראתו

לידיה גביס:  פתחנו מרכז גיוס ארצי כדי לנסות לגייס את מקצועות הבריאות עם הצגה של כל האופק, הקריירה שיש להם מה במכבי

לידיה גביס:  השקענו הרבה מאוד בתשתיות וכלי אבחון בטכנולוגיות מתקדמות כדי לסייע לעבודה המקצועית

לידיה גביס:  עשינו עוד מהלך שאני חושבת שהוא מאוד משמעותי, ואני אציין מספר בהקשר הזה

לידיה גביס:  כרבע מילדי מכבי בין גיל 0 ל-18 מתישהו עשו שימוש בשירותים של התפתחות הילד

לידיה גביס:       כמו ששמעתם יש לנו עשרה אחוזים לקויות

לידיה גביס:  כלומר יש ניצול מאוד גדול של המערכת

לידיה גביס:  כדי לתעדף את הילדים עם הלקויות המורכבות, יצרנו רף כניסה להתפתחות הילד ורצף טיפולי בין רופאי ילדים שאמורים להיות שומרי הסף, טיפות החלב שלנו של מכבי ואני ממליצה לעשות את זה גם בקופות החלב של המדינה

לידיה גביס:  ההתמקצעות ומענה דיפרנציאלי לאוכלוסיות המורכבות של אנשי המקצוע, עם הקמה של מרכזי אוטיזם

לידיה גביס:  הקמנו מרכז אוטיזם ראשון בשיתוף פעולה בין בית חולים וולפסון למכבי ואני חושבת שצריכה להיות תמיכה בין מרכזי התמקצעות שיתנו מענה הרבה יותר יעיל ממה שמוצע כאן

לידיה גביס:  ייעלנו תהליכי עבודה שלנו בתוך המכונים

לידיה גביס:  בנינו מסע מטופל שכלל את כל הנושא של זמינות תורים ושיפור בתהליכי התחשבנות

יצחק פינדרוס: נסי לצמצם כי אני רוצה להתקדם

לידיה גביס: אני רוצה להמליץ בשלושה משפטים

לידיה גביס:  דברים שלא תלויים בנו

לידיה גביס:  כל הנושא של איגום משאבים ושקיפות מול המערכות האחרות: משרד הבריאות, משרד הרווחה, משרד החינוך

לידיה גביס:  עם משרד הבריאות לאחרונה כן הצלחנו לקבל אפשרות של לראות איזה ילדים כן מקבלים טב"מ כדי שלא ניתן כפילות בטיפולים

לידיה גביס:       נדרש שיפור משמעותי בתנאי העסקה של העובדים שלנו במערכת הציבורית צריך ליצור תגמול דיפרנציאלי עבור למידה, התמקצעות, עיסוק בלקויות המורכבות

לידיה גביס:  לקבוע רף ברור של הכניסה בכניסה להתפתחות הילד

לידיה גביס:  להוריד את העומס של הדרישות לאבחונים מערכות על ידי מערכות אחרות

לידיה גביס:  אנו מוצפים בדרישות מביטוח לאומי, משרד החינוך - תתנו לנו הערכה, לא בזמן שאנחנו חושבים רפואית שיש צורך במענה

לידיה גביס:  אז צריך לשנות את התדמית של התחום של רפואה התפתחותית ולהפוך אותו לרפואה מקצועית ולא שירות לכל דורש

לידיה גביס:        להעביר ולחדש נהלים כגון ההגדרה של ילדים סומטים, שמאוד מעורפלת

לידיה גביס:  יש לנו עליה מאוד גדולה בילדים הסומטים בשנים האחרונות בגלל הערפול הזה בהגדרות

לידיה גביס:  לחשוב מחדש על כל הסל של התפתחות הילד - האם לילד עם לקות מורכבת בגיל שנתיים מגיע אותו סל כמו ילד בן 15 שמשולם במסגרת הרגילה ומתפקד

יצחק פינדרוס: אנחנו רוצים להספיק עוד כמה שאלות ולהתקדם לדיון מעשי

יצחק פינדרוס:  זה נשמע טוב מאוד אבל זה לא חלק מהדיון

יעל רלוי: לגבי הרחבה של הסדרים של התקשרות עם ספקים ופרטיים לטיפול ולאבחון בטופס 17 על חשבון העבודה בהחזרים היום

יעל רלוי:  האם זה נעשה, באיזה היקף?     

לידיה גביס: עשינו מאמץ מאוד גדול בשנתיים האחרונות עם העלייה הזאת שהראיתי

לידיה גביס:  הכפלנו את כמות הספקים שלנו

יעל רלוי: וזה מפורסם בעצם להורים ויש להם גישה לזה

יצחק פינדרוס: אני רוצה לבקש

יצחק פינדרוס:  ממש בקצרה

אריאלה צור: אריאלה צור, מרפאה בעיסוק ב'כללית'

אריאלה צור:  אני לא ארחיב כי פרופסור גביס דיברה בראיה מאוד רחבה על כל הנושא של התפתחות הילד

אריאלה צור:  אני אספר מה אנחנו עשינו בהקשר של הרפורמה

אריאלה צור:  עשינו מאמצים רבים

אריאלה צור:  פתחנו מאז התחלת הרפורמה כשלושים מכונים ויחידות התפתחותיות לטיפול התפתחותי על כל מגוון הטיפולים בתוך כללית, והרחבנו את היקף ההסכמים שלנו עם ספקים חברים על ידי המדינה וזה הכיוון

אריאלה צור:  אנחנו באמת מאמינים בעבודה משותפת של כל המגזר הציבורי, ממש באיגום תפיסתי שכך צריך להינתן השירות

אריאלה צור:       אנחנו הרחבנו כוח אדם

אריאלה צור:  קלטנו עובדים בכל המקצועות בהיקף של כ-250 תקנים

אריאלה צור:  וזה רק מגבה את האמירה שלך שאנחנו עמדנו במבחני התמיכה

אריאלה צור:  אנחנו עושים מאמצים מאוד גדולים ועדיין אנחנו רואים את הקשיים

אריאלה צור:  אנחנו רואים את הקשיים של המשפחות

אריאלה צור:  הגידול בביקוש במיוחד של הילדים במצבים מורכבים הולך וגדל

אריאלה צור:  וצריך לתת לזה מענה ולחשוב באמת בחשיבה תקציבית

אריאלה צור:  אם אתה שואל אותי אנחנו חושבים שצריך באמת לתמרץ ולתקצב את המערכת הציבורית

אריאלה צור:  אם זה את קופות החולים את העמותות, את המרכזים ואת היחידות של הרשויות ולהבנות - - -     

יצחק פינדרוס: וממה שאת מכירה את השוק יש חוסר בכוח אדם או אין חוסר בכוח אדם?     

אריאלה צור: ממה שאני חווה המחסור הוא במגזר הציבורי

יצחק פינדרוס: במגזר הפרטי יש?      

אריאלה צור: במגזר הפרטי יש

יצחק פינדרוס: אני שומע מהורים שגם במגזר הפרטי לוקח להם הרבה זמן להגיע לתור

יצחק פינדרוס:  זאת אומרת שגם שם אין יותר מדי

יצחק פינדרוס:  זאת אומרת זה לא משחק סכום אפס

יצחק פינדרוס:  יש חוסר

אריאלה צור: לחלוטין

אריאלה צור:  יש קושי

אריאלה צור:  אני יודעת

אריאלה צור:  במגזר הציבורי מאוד מאוד קשה לגייס

אריאלה צור:  אני חייבת לציין שהיום אם בכל מקום בארץ אנחנו מעוניינים לקלוט מרפאה בעיסוק ובמיוחד בתחום התפתחות הילד או קלינאית תקשורת או פיזיותרפיסט

אריאלה צור:  אין לי בעיה לקלוט

אריאלה צור:  ההנהלה שלי מאשרת לי לקלוט

אריאלה צור:  אנחנו מכשירים אותם

אריאלה צור:  אנחנו משקיעים מאוד בכל ההיבטים המקצועיים ואני חושבת בכלל שהילדים מרוויחים מזה שהם מטופלים בצוותים רב מקצועיים

ולרי זילכה: אדוני רק הערה אחת קטנה סליחה

יצחק פינדרוס: ממש לא ממש לא

יצחק פינדרוס:  אנחנו פשוט בסיום הדיון

יצחק פינדרוס:  ד"ר כרמית פריש בקצרה

יצחק פינדרוס:  את טוענת שאין מחסור בכוח אדם

יצחק פינדרוס:  תנסי להסביר לנו למה אבל ממש בקצרה

כרמית פריש: תודה רבה

כרמית פריש:  כבוד היו"ר ולכל חברי הועדה

כרמית פריש:  אני מרפאה בעיסוק 20 שנה

כרמית פריש:  עמיתת מחקר באוניברסיטת חיפה, מרצה

כרמית פריש:  עבדתי 12 שנה במערכת הציבורית, גדולה מאוד בישראל

כרמית פריש:  אחת מקופות החולים

כרמית פריש:  במכון להתפחות הילד

כרמית פריש:  תרמתי הרבה נתרמתי המון ורציתי להמשיך לעבוד במערכת, כי במערכת עשיתי את המאסטר ואת הדוקטורט וזו הזדמנות לחקור ולהדריך ולהשפיע וללמוד

כרמית פריש:  תשאלו אותי כוח אדם למה אני ברחתי מהמערכת אחרי 12 שנה

כרמית פריש:  מאוד מאוד קשה למה כוח האדם לא נמצא כאן בוועדה הייתי נשארת

כרמית פריש:       אחד, השכר היה מגוחך

כרמית פריש:  אולי נדבר על מספרים

כרמית פריש:  אני לא חושבת שגירדתי 40 שקלים לשעה

כרמית פריש:  בעלי רופא במערכת הציבורית, יש לי שישה ילדים

כרמית פריש:  אי אפשר לממן בזה טיפול שיניים, לא טיפול אורתודנטי

כרמית פריש:  לא, רחמנא ליצלן, קידוש לכבוד בר מצווה צנוע בבית כנסת

כרמית פריש:  שלא לדבר על לעזור בשיעורי נהיגה

כרמית פריש:  שכר זה דבר אחד

כרמית פריש:       והדבר הנוסף זה, אני נורא מתנצלת אבל, לפני עשרים ומשהו שנה כשנכנסתי למערכת הציבורית הרגשתי שרואים אותי כבן אדם, ואני יכולה להגיד בשם עוד הרבה מאוד מהקולגות שלי מהציבורי ובפרטי, שכשאני ילדתי ילד שישי בא הרופא, בסימנים של דכאון אחרי לידה, עדיין דרשו ממני לעבוד אחרי הצהריים עד שבע בערב

כרמית פריש:  בלי שום לראות אותי, את הצרכים שלי כבן אדם

כרמית פריש:  וכבן אדם שתורם למערכת

כרמית פריש:  יכול להיות שעוד הכשרות, והמל"ג יפתח עוד מקומות זה יעזור

כרמית פריש:  אבל יש כל כך הרבה כוח אדם בפרטי, שהיה רוצה לעבוד בציבורי ויש לו אידיאלים ורצון להשפיע, אבל גם צורך להתפרנס

יצחק פינדרוס: כמה זמן לוקח להורה לקבוע תור בפרטי?     

כרמית פריש: אלי?     

יצחק פינדרוס: קולגות שלך

יצחק פינדרוס:  זו לא שאלה אישית

כרמית פריש: תראה מי שעובד בצורה מקצוענית עם תאריכים קצרי טווח

כרמית פריש:  לא עומדים אצלי יותר מחודשיים

יצחק פינדרוס: בסדר גמור

יצחק פינדרוס:  תודה רבה

כרמית פריש:     תודה לך

יצחק פינדרוס: משרד רוה"מ יש פה מישהו? הדס ממשרד ראש הממשלה

יצחק פינדרוס:  ממך נרצה להבין

בן פזי: עד שהיא תגיע אני רק אגיד, בפרטי מקבלים ילדים פרטני

בן פזי:  כשאתה עובד בציבורי אתה יכול לקבל ילדים בקבוצות

בן פזי:  היכולת להיענות לילדים היא הרבה יותר גבוהה

בן פזי:  ולכן גם כשיש הרבה פרטי אנחנו לא מגיעים להישגים

ולרי זילכה: גם אם תגדיל את כוח האדם בסוף הם יעבדו בפרטי, האינטרס שלנו הוא שהם יעבדו בציבורי

כרמית פריש: אני מוכנה לעבוד בציבורי, זה לא נכון

כרמית פריש:  זה לא נכון

יצחק פינדרוס: הדס לא נמצאת? משרד הבריאות - אני רוצה באמת לסכם את הדיון הזה כי אני מבין שלא תמצתנו אותו

יצחק פינדרוס:  אני רוצה להבין, משרד הבריאות - אמרתם בהתחלה, איפה אנחנו נמצאים מבחינת ההמלצות שלכם

יצחק פינדרוס:  מתי תהיו מוכנים עם משרד ראש הממשלה בוועדה שהכנתם כמו שהיא הציגה עם המלצות לקיצור הדבר הזה?     

אורי פרידלנד: קודם כל הדס אומרת שהיא מנסה לדבר ולא שומעים אותה

אורי פרידלנד:  אנחנו מקווים לפרסם את מסקנות הוועדה עד פסח

אורי פרידלנד:  זה תאריך היעד

יצחק פינדרוס: איפה זה נמצא, כמו ששאלתי את האוצר, מבחינתכם משרד הבריאות, מבחינת התקציב

יצחק פינדרוס:  מבחינת החלטת הממשלה והתקציב, אתם נמצאים שם לא נמצאים שם?     

אורי פרידלנד:  יש התייחסות לחלק מההמלצות של הוועדה

אורי פרידלנד:  לצערנו, לא לכולן מפאת ההיקף התקציבי הכולל שנדרש לחלק אותו בין כלל הדברים

אורי פרידלנד:  אבל יש התייחסות, אנחנו כן פועלים במספר תחומים כדי להתחיל ולדאוג לנושא הזה

יצחק פינדרוס: הנושא הזה אני מציע לבדוק עם המל"ג ולא עם הולת"ת - את הנושא שהיא העלתה של מבחר, ואני שומע את זה כבר כמה שנים בעוד מקומות, הנושא של מבחר שרוצה לפתוח כיתות

יצחק פינדרוס:  אז בבן גוריון אמרת שזה נושא של תקצוב, בסדר, אני מבין אבל אם יש ביקוש באקדמיה לפתוח - לתת להם לפתוח

יצחק פינדרוס:  אני לא אדבר על הצעת החוק שלי שאני מקדם, בלי כל קשר, אבל בסדר, לא רוצה למשוך את הדיון בעוד שעתיים, אבל עם כל הכינוסים

אורי פרידלנד: אני אגיד שם באופן כללי אנחנו בעד פתיחת תוכניות אקדמיות אנחנו מנסים לעזור לפתיחה של תוכניות אקדמיות אנחנו עושים את מה שאנחנו יכולים

יצחק פינדרוס: אני שומע מגברת מרמורשטיין שבבני ברק מנסים לפתוח במבחר ובינתיים

אורי פרידלנד: אני לא מכיר את הנושא הפרטני הזה

אורי פרידלנד:  אני יכול להגיד שהיום אני מתוכנן לנסוע לאוניברסיטת תל-אביב להיפגש איתם ולראות מה החסמים מבחינתם

אורי פרידלנד:  אנחנו נוסעים, מנסים לראות ולבחון איך אנחנו יכולים כמשרד הבריאות לעזור לפתיחת חוגים נוספים והגדלת היצע הסטודנטים

יצחק פינדרוס: אני אנסה לסכם סיכום ביניים של הדיון

יצחק פינדרוס:  ואתם תבינו למה זה סיכום ביניים

יצחק פינדרוס:  כדלקמן: אנחנו נמצאים, כמו שאמרתם כולכם, ערב דיוני תקציב

יצחק פינדרוס:  והתקציב אמור להגיע לכנסת בעוד שבוע וחצי

יצחק פינדרוס:  אני שומע שיש חלק מהמענה ואין חלק מהמענה

יצחק פינדרוס:  ואני בעצם מגשש באפלה

יצחק פינדרוס:  כי יש המלצות ואני לא יודע מה ההמלצות

יצחק פינדרוס:  אתם יודעים הרבה יותר טוב מה יכולות להיות ההמלצות

יצחק פינדרוס:  אנחנו לא יודעים

יצחק פינדרוס:  אנחנו כוועדה כרגע אין לנו את ההמלצות מולנו

יצחק פינדרוס:       לכן הדיון הוא קצת בעייתי

יצחק פינדרוס:  אם היה לנו פה את ההמלצות מולנו והיינו יודעים מהם סדרי העדיפויות שנקטו

יצחק פינדרוס:  מה התקציב שנמצא בפנים, מה התקציב שלא נמצא בפנים היינו יכולים לדעת מה המשמעות של זה

יצחק פינדרוס:  אני מתרשם בסופו של דבר, כמו בכל דבר - זה היצע וביקוש

יצחק פינדרוס:  ככל שיהיה יותר כוח אדם, אז כן יהיו אנשים שיהיו בפרטי אבל יהיו אלה שיהיו בציבורי

יצחק פינדרוס:       אני לא חושב שאנחנו נצליח בתהליך מלאכותי לנווט את השוק בצורה יותר משמעותית

יצחק פינדרוס:  אפשר לנווט בשוליים

יצחק פינדרוס:  אבל אי אפשר לנווט בצורה יותר משמעותית

יצחק פינדרוס:  אני חושב שהחוסר בכוח אדם, בסוף, הוא בולט פה

יצחק פינדרוס:  במקצועות רפואיים אחרים, כשאתה מחפש רופא פרטי, אתה לא מחכה חודשיים

יצחק פינדרוס:  אם אומרת לי עכשיו גברת, שגם בפרטי אני אצטרך לחכות אצלה חודשיים זה אומר שיש חוסר

יצחק פינדרוס:  בסוף אי אפשר לרבע את המעגל

יצחק פינדרוס:  ואם יורידו מהפרטי אז הם יחכו ארבעה חודשים

יצחק פינדרוס:  לא שאני מרחם על הפרטי אבל יש פה איזשהו כשל שצריך להתמודד איתו

יצחק פינדרוס:       צריך לראות בנושא התקציבי איך מתמודדים איתו

יצחק פינדרוס:  צריך לראות בנושא קופות החולים

יצחק פינדרוס:  ויש פה עוד משהו שאני חושב שהוא גם עלה פה

יצחק פינדרוס:  שגם אם הוסיפו, בסוף המספרים גם עלו

יצחק פינדרוס:  ועלו בלי פרופורציות לתוספת

יצחק פינדרוס:  ולכן יכול להיות שזה הכשל בתוכנית

יצחק פינדרוס:  אני לא בטוח שיש כשל

יצחק פינדרוס:  יכול להיות שאין כשל

יצחק פינדרוס:  אם לא היינו עושים את התוכנית הזאת אז היינו מחכים חמש שנים

יצחק פינדרוס:  אם הכפלת או שילשת את מספר המטופלים

יצחק פינדרוס:       כי אם בסוף קופת חולים מכבי אומרת אנחנו העלינו ב-40 אחוזים, אומרת קופת חולים כללית הקמנו כך וכך מרכזים חדשים וכך וכך תקנים חדשים קלטנו

יצחק פינדרוס:  אז בסוף יש לזה משמעות ולכן אנחנו נעשה דיון מיד, לפני דיון התקציב, אני מבקש ממנהלת הועדה - נעשה דיון לפני הדיון על התקציב

יצחק פינדרוס:  כשיהיה התקציב מונח לפנינו בכנסת, ואת שניהם קוראים מיד אחרי יום העצמאות

יצחק פינדרוס:  בשבועיים הקרובים אנחנו מעבירים תקציב

יצחק פינדרוס:  אתם אומרים שעד פסח אתם מסיימים עם ההמלצות

אורי פרידלנד: מקווים

יצחק פינדרוס: אז אני מבקש לפחות תבוא עם המלצות ביניים

יצחק פינדרוס:  תנו לנו כיוון

יצחק פינדרוס:  אנחנו לא אמורים לגשש באפילה

יצחק פינדרוס:  אני לא רוצה להגיד שאני ככנסת יכול לבקש גם לדעת מה יש לכם כרגע על השולחן אבל אני מכבד את זה

יצחק פינדרוס:  תסיימו את העבודה

יצחק פינדרוס:  תביאו לנו את העבודה

יצחק פינדרוס:  נשב

יצחק פינדרוס:  נעשה הצלבה בין שני הדברים

יצחק פינדרוס:  נראה מה המשמעות של הדברים האלה

יצחק פינדרוס:  ובכל מקרה גם החוק שלי יתקדם, על אף כל הארגונים שמנסים למנוע את זה

יצחק פינדרוס:  זה יתקדם אבל זה הערת שוליים

יצחק פינדרוס:  תודה רבה לכולם

יעל רלוי: אם יורשה לי יש גם את הנושא של התקצוב הישיר ליחידות להתפתחות הילד, לצערי - - -     

יצחק פינדרוס: זה הספקים זה מה שדיברו

יעל רלוי: מדובר על עוד כמה עשרות מיליונים שכבר - - -     

יצחק פינדרוס: אבל אמרנו, בוא נראה על מה אנחנו מדברים

יעל רלוי: עוד לא מצאו את המנגנון איך להעביר אותו

ולרי זילכה: זה כבר הובטח ליחידות ההתפתחותיות

יצחק פינדרוס: מה זה מהתקציב של שנה שעברה?     

יעל רלוי: כן

ולרי זילכה: לקראת הרפורמה, כשהעבירו את הרפורמה, הובטח ליחדות ההתפתחותיות שכחלק מההסדר יתנו להם 30 מיליון שקלים

ולרי זילכה:  משרד הבריאות הבטיח להם

ולרי זילכה:  והסיבה שהכסף לא עבר היא שלא מצאו את המנגנון, מ-2019, איך להעביר להם את הכסף

ולרי זילכה:  זה חלק מהתחייבות וכתוצאה מזה יש גרעון

יצחק פינדרוס: את רוצה להתייחס לזה?     

גאיה עפר: אני חושבת, דיברנו פה באריכות על הנושא הזה של תמיכה בספקים, אנחנו חושבים שכדרך קבע זה דבר - - -     

יצחק פינדרוס: אבל שאלה ספציפית - ה-30 מיליון הגיע לספקים או לא הגיע?     

גאיה עפר: לא הגיע

גאיה עפר:  היו יתרות תקציב כתוצאה מירידה בפעילות בקורונה שבאמת תכננו ובמסגרת אותו קושי בקורונה שחוו גם ביחידות להעביר אותו

גאיה עפר:  היה קושי באמת כי אין איזשהו צינור תמיכה ישירה לאותם ספקים

גאיה עפר:  היום הם מתוגמלים דרך קופות החולים ולכן לא היה ניתן להעביר אותו באותה עת

גאיה עפר:  כאמור זה היה כסף שהיה מיתרות של שנת 2020 וכרגע הוא לא בזמין

גאיה עפר:  ולכן זו סוגיה - - -     

יצחק פינדרוס: אני מציע שתבואו לוועדה הבאה עם איזושהי תשובה

יצחק פינדרוס:  איך מתמודדים עם זה

יצחק פינדרוס:  גם אם זה באמצעות קופות החולים, זה גם יכול להיות רעיון

יצחק פינדרוס:  אבל באיזושהי דרך לעשות את זה

יצחק פינדרוס:  כי אם בסוף, אומרת פה גברת מרמורשטיין, בית איזי שפירא, אנחנו יכולים לתת יותר טיפולים כספק שירות ולא כאיזושהי מערכת פרטית, כספק שירות

יצחק פינדרוס:  אז יכול להיות שבאמצעות קופות החולים צריך להגיע לאיזשהו הסדר

יעל רלוי: גם ברגע שהן תלויות היחידות ברשות המקומית אז ילדים מרשויות סמוכות לא מתקבלים ביחידות האלה כי הרשויות בעצם - - -     
     

יצחק פינדרוס: כבר דיברת על הטכניקה

יצחק פינדרוס:  אז הטכניקה יכול להיות שכן דרך קופות החולים

יצחק פינדרוס:  אבל תבואו עם איזשהו רעיון איך לבצע את זה כי בסוף זה חלק מהבעיה

יצחק פינדרוס:  תודה רבה

יצחק פינדרוס:  הישיבה נעולה